
转讜住驻讜转



讘讙讜住住 讘讬讚讬 讗讚诐. 转讬诪讛 讗讜转讜 砖注砖讗讜 讙讜住住 讗诪讗讬 驻讟讜专 讛讗 专讜讘 讙讜住住讬谉 诇诪讬转讛 讜讗诪专讬谞谉 讘专讬砖 讘谉 住讜专专 (诇注讬诇 讚祝 住讟:) 讚讛讜诇讻讬谉 讘讚讬谞讬 谞驻砖讜转 讗讞专 讛专讜讘 讜讛诪讻讛 讞讘讬专讜 讜讗诪讚讜讛讜 诇诪讬转讛 讜诪转 诪讬 诇讗 诪讬讞讬讬讘 讜讛讗 谞诪讬 讗诪讜讚 诇诪讬转讛 讛讜讗 讜讬''诇 讚讻讬讜谉 砖讛拽讬诇讛 注诇讬讜 转讜专讛 砖讞讜讘砖讬谉 讗讜转讜 讻讚讗诪专讬谞谉 讘住诪讜讱 讜讗注''驻 砖讗诪讚讜讛讜 诇诪讬转讛 讗讬谉 讛讜专讙讬谉 讻诇 讝诪谉 砖讛讜讗 讞讬 讜讝讬诪谞讬谉 谞诪讬 讚讗讜诪讚讬谉 诇诪讬转讛 讜讞讬 讗祝 注诇 讙讘 讚专讜讘讗 诪讬讬转讬 讛诇讻讱 讻讬讜谉 砖讘讗 讗讞专 讜讛专讙讜 驻讟讜专 讜转讚注 讚讛讗 讗砖讻讞谉 讙讜住住 讘讬讚讬 砖诪讬诐 讚谞讞砖讘 讻讞讬 诇讞讬讬讘 讗转 讛讛讜专讙讜 讗注''讙 讚专讜讘 讙讜住住讬谉 诇诪讬转讛 讛诇讻讱 讗讬谉 诇转诪讜讛 讘讙讜住住 讘讬讚讬 讗讚诐 讗诐 谞讞砖讘谞讜 讻讞讬 诇驻讟讜专 诪讬 砖注砖讗讜 讙讜住住: 诪专 诪讚诪讬 诇讬讛 诇讟专讬驻讛 讜讻讜'. 讗祝 注诇 讙讘 讚拽专讗讬 拽讗 讚专砖讬 讗讬爪讟专讬讱 诇讬讛 诇讛谞讬 讟注诪讬: 讛讛讜专讙 讗转 讛讟专讬驻讛 驻讟讜专. 讗驻讬' 诇诪''讚 讟专讬驻讛 讞讬讛 讚住讜驻讜 砖讬诪讜转 讘讞讘诇讛 讝讜 讜转讚注 讚讛讗 专讘讗 讗讬转 诇讬讛 讟专讬驻讛 讞讬讛 讘驻专拽 拽诪讗 讚转诪讜专讛 (讚祝 讬讗: 讜砖诐) 讜诪讬讛讜 谞专讗讛 讚讛转诐 讙专住讬谞谉 专讘讛 讘专 驻诇讜讙转讬讛 砖诇 专讘 讞住讚讗 讜注讜讚 讚住讘专转讬讛 讛驻讜讻讛 讘驻专拽 拽诪讗 讚讘讻讜专讜转 (讚祝 讙. 讜砖诐): 讘驻谞讬 讘讬转 讚讬谉 讞讬讬讘. 讻讙讜谉 讚专讗讜讛讜 讘讬讜诐 砖讚谞讬谉 注诇 专讗讬讬转诐 讚讗讬 专讗讜讛讜 讘诇讬诇讛 讘注讬 注讚讜转 讻讚诪讜讻讞 讘讛讞讜讘诇 (讘''拽 讚' 爪: 讜砖诐) 讜讻讬讜谉 讚讘注讬 注讚讜转 讘注讬谞谉 注讚讜转 砖讗转讛 讬讻讜诇 诇讛讝讬诪讛: 砖讜专 讟专讬驻讛 砖讛专讙 讞讬讬讘. 讗注''讙 讚讘砖讬诇讛讬 驻专拽 讚' 讜讛' (砖诐 讚祝 诪讚:) 驻讟专讬谞谉 诇专讘讬 砖诪注讜谉 砖讜专 砖谞转讻讜讬谉 诇讛专讜讙 讗转 讝讛 讜讛专讙 讗转 讝讛 诪讟注诐 讚讻诪讬转转 讘注诇讬诐 讻讱 诪讬转转 讛砖讜专 诇讗 讚诪讬 讚讛转诐 讛讟注诐 砖讜讛 诇砖谞讬讛诐 讗讘诇 讛讻讗 讘讗讚诐 砖讬讬讱 诇驻讟讜专 诪讟注诐 注讚讜转 砖讗讬 讗转讛 讬讻讜诇 诇讛讝讬诪讛 讜讘砖讜专 诇讗 砖讬讬讱 讚讗诐 讛讜讝诪讜 注讚讬诐 诪砖诇诪讬诐 讚诪讬 砖讜专 讟专讬驻讛 诇讘注诇讬诐:

讛诪讗讬专讬

讛讻讜讛讜 注砖专讛 讘谞讬 讗讚诐 讘注砖专 诪拽诇讜转 讗讜 砖谞讬诐 讗讜 砖诇砖讛 讘讬谉 讘讘转 讗讞转 讘讬谉 讘讝讛 讗讞专 讝讛 讻诇诐 驻讟讜专讬谉 诪诪讬转转 讘讬转 讚讬谉 讜讻谉 讗诐 讻讘砖讜讛讜 诇转讜讱 讛诪讬诐 讗讜 讚讞驻讜讛讜 诇讘讜专 讗讜 讝专拽讜 讘讜 讗讘谞讬诐 讜诪"诪 讚讜拽讗 讗诪专讜 讘讝讛 讗讞专 讝讛 驻讟讜专讬谉 讘砖讬砖 讘讻诇诐 讜讗祝 讘专讗砖讜谉 讻讚讬 诇讛诪讬转 讜讛讜讗讬诇 讜诇讗 诪转 转讞转 讬讚诐 讗祝 讛诐 驻讟讜专讬谉 讜讻谉 砖讗讬谉 讘讗讞讚 诪讛诐 讻讚讬 诇讛诪讬转 讗讘诇 讗诐 诇讗 讛讬讛 讘诪讻转 讛专讗砖讜谞讬诐 讻讚讬 诇讛诪讬转 讜讬砖 讘讗讞专讜谉 讻讚讬 诇讛诪讬转 诇驻讬 诪讛 砖讛讜讗 注讻砖讬讜 讗讞专讜谉 讞讬讬讘:



诪讬 砖讛专讙 讗转 讛讟专驻讛 驻讟讜专 诪诪讬转转 讘讬转 讚讬谉 讛讜讗讬诇 讜谞讜讚注 砖讛讜讗 讟专讬驻讛 讗讜 砖谞讜诇讚 讘讜 讚讘专 讛诪讘讬讗讜 诇住驻拽 讝讛 讗讘诇 讻诇 住转诐 讘谞讬 讗讚诐 讘讞讝拽转 砖诇讬诪讬诐 讛诐 讛专讙 讗转 讛讞讜诇讛 讗注"驻 砖讛讬讛 诪住讜讻谉 讜谞讜讟讛 诇诪讜转 讜讗驻讬诇讜 讙讜住住 谞讛专讙 注诇讬讜 讗讘诇 讗诐 讛讬讛 讙讜住住 注诇 讬讚 讘谞讬 讗讚诐 讻讙讜谉 砖讛讜讻讛 注讚 砖谞讟讛 诇诪讜转 讜讛讜讗 讙讜住住 驻讟讜专:



讗讚诐 讟专驻讛 砖讛专讙 讗转 讛砖诇诐 讗诐 讘驻谞讬 讘讬转 讚讬谉 讛专讬 讝讛 谞讛专讙 诪砖讜诐 讜讘注专转 讛专注 讜讻讙讜谉 砖专讗讜 讘讬讜诐 砖讗讬谉 爪专讬讻讬谉 诇注讚讬诐 讜讗注"驻 砖诪讻讬讜谉 砖专讗讜 讗讬谉 专讜讗讬谉 诇讜 注讜讚 讝讻讜转 讛讜讗讬诇 讜讟专驻讛 讛讜讗 讗讬谉 讞讜砖砖讬谉 讻诇 讻讱 诇讛爪诇转讜 讜诇讗 注讜讚 讗诇讗 砖讝讛 爪讜专讱 砖注讛 注诇 讻诇 驻谞讬诐 砖讗诐 诇讗 讬讛专讙 讗祝 讘驻谞讬 讘讬转 讚讬谉 讬专讙讬诇 注爪诪讜 讘讻讱 讜讗诐 讘驻谞讬 注讚讬诐 诇讘讚 驻讟讜专 砖讛专讬 讝讛 注讚讜转 砖讗讬谉 讗转讛 讬讻讜诇 诇讛讝讬诪讛 砖讛专讬 讗诐 讛讜讝诪讜 讬讻讜诇讬谉 诇讜诪专 诇讛专讜讙 讟专讬驻讛 讘讗谞讜 讜讻诇 注讚讜转 砖讗讬 讗转讛 讬讻讜诇 诇讛讝讬诪讛 讗讬谞讛 注讚讜转 讘讚讬谞讬 谞驻砖讜转 砖讛诐 讘讚专讬砖讛 讜讞拽讬专讛:



讛专讜讘注 讗转 讛讟专驻讛 讞讬讬讘 讜讗讬谉 讗讜诪专讬谉 讛专讬 讛讬讗 讻诪转讛 讜讻谉 讗诐 砖讻讘 注诐 讘讛诪讛 讟专驻讛 讜讬转讘讗专 讘诪拽讜诐 讗讞专 讗驻讬诇讜 谞砖讞讟讜 讘讛 砖谞讬 住讬诪谞讬谉 讜注讚讬讬谉 讛讬讗 诪驻专讻住转 讛讘讗 注诇讬讛谉 讞讬讬讘 注讚 砖转诪讜转 讗讜 砖讬转讬讝 讗转 讛专讗砖 讜讟专驻讛 砖专讘注 讘驻谞讬 讘讬转 讚讬谉 讞讬讬讘 诪砖讜诐 讜讘注专转 讛专注 砖诇讗 讘驻谞讬 讘讬转 讚讬谉 驻讟讜专 诪转讜专转 注讚讜转 砖讗讬 讗转讛 讬讻讜诇 诇讛讝讬诪讛 注诇 讛讚专讱 砖讻转讘谞讜 讘讛专讬讙讛 讜砖诪讗 转讗诪专 讛专讬 讝讛 注讚讜转 砖讗转讛 讬讻讜诇 诇讛讝讬诪讛 诪爪讚 讛谞专讘注 讗驻砖专 砖谞专讘注 讘讗讜谞住 讗讜 砖讛讬讛 讛谞专讘注 拽讟谉 讗讜 讙讜讬 讗讜 讘讛诪讛 讻讱 诪爪讗转讬讛 诇讙讚讜诇讬 讛讚讜专讜转 讜诇诪讚谞讜 诇讚讘专讬讛诐 砖讻诇 砖讛注讚讜转 讛讜讗 诪讗讜转谉 砖讗转讛 讬讻讜诇 诇讛讝讬诪讛 诪爪讚 讗讞讚 讗注"驻 砖讗讬谉 讗转讛 讬讻讜诇 诇讛讝讬诪讛 诪讻诇 爪讚讚讬讛 注讚讜转 砖讗转讛 讬讻讜诇 诇讛讝讬诪讛 讛讜讗 讜讞讬讬讘 诪讗讞专 砖讘讬讗专谞讜 讘注讚讬诐 砖讛注讬讚讜 注诇 讛讟专驻讛 砖讛专讙 砖讗讬谉 讛讟专驻讛 谞讛专讙 注诇 驻讬讛诐 讜砖讗诐 讛讜讝诪讜 讗讬谉 谞讛专讙讬谉 讗祝 注讚讬诐 砖讛诐 讟专驻讛 砖讛讜专讙讬谉 注诇 驻讬讛诐 砖讛注讬讚讜 注诇 砖诇诐 砖讛专讙 讜讛讜讝诪讜 讗讬谉 谞讛专讙讬谉 诪驻谞讬 砖讗诐 讛讜讝诪讜 讝讜诪诪讬讛诐 讗讬谉 谞讛专讙讬谉 砖诇讗 讛讝讬诪讜 讗诇讗 讟专驻讛:



讻讘专 讬讚注转 讘砖讜专 砖讛诪讬转 讗转 讛讗讚诐 砖讛讜讗 谞住拽诇 讜讗诐 讛讜讗 诪讜注讚 诪砖诇讞讬谉 注讜讚 讘注诇讬讜 讗转 讛讻驻专 砖讜专 砖讛讜讗 讟专驻讛 砖讛专讙 驻讟讜专 讗祝 诪谉 讛住拽讬诇讛 讻诪讬转转 讘注诇讬诐 讻讱 诪讬转转 讛砖讜专 讜讻讬讜谉 砖讻诇 砖讛讘注诇讬诐 讟专驻讛 驻讟讜专 讻讱 讻诇 砖砖讜专讜 讟专驻讛 驻讟讜专 讜讻谉 砖讜专 砖诇 讗讚诐 讟专讬驻讛 砖讛专讙 驻讟讜专 讜讗讬谉 爪专讬讱 诇讜诪专 讘砖讜专 砖诇诐 讜讛讜讗 砖诇 砖诇诐 砖讛专讙 讗转 讛讟专驻讛 砖讛讜讗 驻讟讜专:



讛诪砖谞讛 讛砖诇讬砖讬转 讜讛讻讜谞讛 讘讛 讻讻讜讜谞转 诪砖谞讛 砖诇驻谞讬讛 讜讗诪专 讛诪讻讛 讗转 讞讘讬专讜 讘讬谉 讘讗讘谉 讘讬谉 讘讗讙专讜祝 诪讻讛 砖讬砖 讘讛 讻讚讬 诇讛诪讬转 讜讗诪讚讜讛讜 诇诪讬转讛 讜讛拽诇 诪诪讛 砖讛讬讛 讗诇讗 砖诇讗 谞转专驻讗 讗讘诇 讛拽诇 注讚 砖讗诇讜 诪爪讗讜讛讜 诪转讞诇讛 注诇 诪讚专讙讛 讝讜 诇讗 讛讬讜 讗讜诪讚讬谉 讗讜转讜 诇诪讬转讛 讜讗讞"讻 讛讻讘讬讚 讜诪转 专' 谞讞诪讬讛 驻讜讟专 讜讞讻诪讬诐 诪讞讬讬讘讬谉 砖专讙诇讬诐 诇讚讘专 砖诪讞诪转 诪讻转讜 诪转 讜讗讬谉 讗讜诪讚讬谉 讗讜转讜 讗讜诪讚 砖谞讬 讘砖讛拽诇 讗讞专 砖诇讗 谞转专驻讗 讜讛诇讻讛 讻讞讻诪讬诐 讜讬砖 驻讜住拽讬谉 讻专' 谞讞诪讬讛 讜诇讗 注讜讚 讗诇讗 砖讬砖 砖讗讬谉 讙讜专住讬谉 讻讗谉 讜讞讻诪讬诐 诪讞讬讬讘讬谉 讜注谞讬谉 砖专讙诇讬诐 诇讚讘专 讛诐 诪驻专砖讬诐 讗讜转讜 注诇 讚讘专讬 专' 谞讞诪讬讛 讻诇讜诪专 专讙诇讬诐 诇讚讘专 讗讞专 砖讛讜拽诇 砖诇讗 诪转 讗诇讗 诪讞诪转 讞讜诇讬 讗讞专 讜讻谉 讻转讘讜讛 讗讞专讜谞讬 讛讙讗讜谞讬诐 砖讘住驻专讚:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





讬讚 专诪"讛

转"专 讛讻讜讛讜 注砖专讛 讘谞讬 讗讚诐 讘注砖专 诪拽诇讜转 讘讘转 讗讞转 讚讘专讬 讛讻诇 驻讟讜专讬谉 讚讛讗 讻讜诇讛讜 讻讬 讛讚讚讬 谞讬谞讛讜 诪讗讬 讗诪专转 诇拽讟诇讬谞讛讜 诇讻讜诇讛讜 讛讗 讻转讬讘 谞驻砖 转讞转 谞驻砖 讜诇讗 砖转讬 谞驻砖讜转 转讞转 谞驻砖 讜讗讬转 讚讗诪专讬 诇讛 诪砖讜诐 讚讻转讬讘 讗讬砖 讻讬 讬讻讛 讜诇讗 砖讛讻讜讛讜 专讘讬诐.



讘讝讛 讗讞专 讝讛 驻讟讜专讬谉. 诇讛讻讬 转谞谞讛讜 讘转专讬 讘讘讬 诪砖讜诐 讚讘注讬 专' 讬讛讜讚讛 讘谉 讘转讬专讗 诇讗讬驻诇讜讙讬 讗讘讘讗 讚住讬驻讗. 讗"专 讬讜讞谞谉 讜砖谞讬讛诐 诪拽专讗 讗讞讚 讚专砖讜 讻讜':



讗诪专 专讘讗 讛讻诇 诪讜讚讬诐 讘讛讜专讙 讗转 讛讟专驻讛 讻讙讜谉 砖讬砖 讘讜 住讬诪谞讬 讟专讬驻讛 谞专讗讬谉 诇注讬谞讬诐 砖讛讜讗 驻讟讜专 讚讙讘专讗 拽讟讬诇讗 拽讟诇 讜讗驻讬' 谞驻砖 讻诇 讚讛讜 诇讬讻讗 讗讘诇 讛讗讬讱 拽诪讗 讚砖讜讬讬讛 讟专驻讛 诪住转讘专讗 讚讞讬讜讘讬 诪讬讞讬讬讘 讜讻谉 讛讻诇 诪讜讚讬诐 讘讙讜住住 讘讬讚讬 砖诪讬诐 讜讘讗 讝讛 讜拽专讘 讗转 诪讬转转讜 砖讛讜讗 讞讬讬讘 讚讛讗讬 讛讜讗 讚砖拽诇 诪讬谞讬讛 讻讜诇讬讛 谞驻砖 讚讬诇讬讛 讜讻讬 拽讗 诪诪注讬讟 拽专讗 诇专讘谞谉 讛讬讻讗 讚砖拽讬诇 讛讗讬 诪拽爪转 讜讛讗讬 诪拽爪转 讜讛讻讬 诪砖诪注 拽专讗 讗讬砖 讻讬 讬讻讛 讻诇 谞驻砖 注讚 讚讗讬讻讗 讻讜诇讛 谞驻砖 讘讬讚 讝讛 讜诇讗 砖谞讬讟诇讛 诪拽爪转讛 讘讬讚 讗讞专 诇讗 谞讞诇拽讜 讗诇讗 讘讙讜住住 讘讬讚讬 讗讚诐 讻讙讜谉 砖讛讻讜讛讜 专讗砖讜谞讬诐 讜谞注砖讛 讙讜住住 诪讻讞 讛诪讻讛 讜讘讗 讛讗讞专讜谉 讜拽讬专讘 讗转 诪讬转转讜 专讘谞谉 诪讚诪讬 诇讬讛 诇讟专讬驻讛 讜讗诪讟讜诇 讛讻讬 诪住转讘专 诇讛讜 诇诪讚专砖 谞驻砖 讻讜诇讛 谞驻砖 (讜专' 讬讜住讬 讘专' 讬讛讜讚讛) [讜专讬讘"讘] 诪讚诪讬 诇讬讛 诇讙讜住住 讘讬讚讬 砖诪讬诐 讜讗诪讟讜诇 讛讻讬 诪住转讘专 诇讬讛 诇诪讚专砖 谞驻砖 讻诇 讚讛讜 讜讗讬讻讗 诇驻专讜砖讬 讚讛讗 讚专讘讛 驻诇讬讙讗 讗讚专' 讬讜讞谞谉 诪专 住讘专 讘拽专讗讬 驻诇讬讙讬 讜诪"住 讘住讘专讗 驻诇讬讙讬 讜驻讬专讜砖讗 拽诪讗 讚讜拽讗: 



讜讚讬讬拽讬谞谉 讜诪讗谉 讚诪讚诪讬 诇讬讛 诇讟专讬驻讛 诪讗讬 讟注诪讗 诇讗 诪讚诪讬 诇讬讛 诇讙讜住住 讘讬讚讬 砖诪讬诐 讜诪驻专拽讬谞谉 讙讜住住 讘讬讚讬 砖诪讬诐 诇讗 讗转注讘讬讚 讘讬讛 诪注砖讛 诪拽诪讬 讛讻讬谉 讜讗砖转讻讞 讻讜诇讬讛 讘讬讚讬讛 讚讛讗讬 讛讜讗 讚讗转注讘讬讚 讗讘诇 讛讗讬 讙讜住住 讘讬讚讬 讗讚诐 讗转注讘讬讚 讘讬讛 诪注砖讛 诪拽诪讬 讛讻讬谉 讚讘专 讗讞专 讙讜住住 讘讬讚讬 砖诪讬诐 诇讗 讗讬转注讘讬讚 讘讬讛 诪注砖讛 诪拽诪讬 讛讻讬 讜讗诪讟讜诇 讛讻讬 诇讬讻讗 诇诪讞砖讘讬讛 讻讙讘专讗 拽讟讬诇讗 讛讗讬 讗讬转注讘讬讚 讘讬讛 诪注砖讛 讜讻住讬诪谞讬 讟专讬驻讛 讚诪讬. 



讜讚讬讬拽讬谞谉 讜诪讗谉 讚诪讚诪讬 诇讬讛 诇讙讜住住 讘讬讚讬 砖诪讬诐 诪讗讬 讟注诪讗 诇讗 诪讚诪讬 诇讬讛 诇讟专讬驻讛 讜诪讛讚专讬谞谉 讟专讬驻讛 诪讬讞转讻讬 住讬诪谞讬讛 讜砖讟 讗讜 拽谞讛 讜讞讚 讗谞驻讗 诪住讬诪谞讬 讟专讬驻讛 谞拽讟 讜讗讬转 讚讗诪专讬 诪讬讞转讻讬 住讬诪谞讬讛 讞讬讜转讬讛 讜讬讚讬注 讚诇讗 讞讬讬 讛讗讬 诇讗 诪讬讞转讻讬 住讬诪谞讬 讻诇讜诪专 诇讗 谞专讗讜 讘讜 住讬诪谞讬 讟专讬驻讛 讜讗驻砖专 讚讞讬讬 讚讛讗 诇讬讻讗 诪讗谉 讚讗诪专 讚讻诇 讙讜住住 诇诪讬转讛 讗诇讗 专讜讘 讙讜住住讬谉 诇诪讬转讛 诪讻诇诇 讚讗讬讻讗 诪讬注讜讟讗 讚讞讬讜:



转谞讬 转谞讗 拽诪讬 讚专讘 砖砖转 讜讗讬砖 讻讬 讬讻讛 讻诇 谞驻砖 讻诇 讚讛讜 谞驻砖 诇讛讘讬讗 讻讜': 讗诪专 专讘讗 讛讛讜专讙 讗转 讛讟专讬驻讛 驻讟讜专 讻讚讗诪专谉 讜讻谉 讗讚诐 讟专讬驻讛 砖讛专讙 讗转 讛砖诇诐 讘驻谞讬 讘"讚 讞讬讬讘 讚讻转讬讘 讜讘注专转 讛专注 诪拽专讘讱 讜讛专讬 专讗讜讛讜 专讜爪讞 讜讚讜拽讗 讚讞讝讬讜讛 讘讬诪诪讗 讚讞讝讜 诇讚讬谞讗 讜讗砖转讻讞 讚诪注讬拽专讗 诇讗讜 住讛讚讬 谞讬谞讛讜 讗诇讗 讚讬讬谞讬 谞讬谞讛讜 讜诪讬讞讬讬讘讬 诇讗讝讚拽讜拽讬 诇讬讛 讻讚讗诪专讬谞谉 讛转诐 (专"讛 讻"讛:) 诇讗 转讛讗 砖诪讜注讛 讙讚讜诇讛 诪专讗讬讛 讗讘诇 讞讝讬讜讛 讘诇讬诇讬讗 讛讜讜 诇讛讜 住讛讚讬 讜讗讬谉 注讚 谞注砖讛 讚讬讬谉 讜讛讻讬 讗讬转讗 讘驻专拽 讛讞讜讘诇 (讘讘讗 拽诪讗 爪':) 讜讘驻专拽 讗讞讚 讚讬谞讬 诪诪讜谞讜转 (住谞讛讚专讬谉 诇"讚:) 讘注谞讬谉 砖诇砖讛 砖谞讻谞住讜 诇讘拽专 讗转 讛讞讜诇讛. 砖诇讗 讘驻谞讬 讘"讚 讜讗转讛 讘讗 诇讞讬讬讘讜 注诇 驻讬 注讚讬诐 驻讟讜专 讚讛讜讬讗 诇讛 注讚讜转 砖讗讬谉 讗转讛 讬讻讜诇 诇拽讬讬诐 讘讛 讜注砖讬转诐 诇讜 讻讗砖专 讝诪诐 砖讗诐 讛讜讝诪讜 讗讬谞谉 谞讛专讙讬谉 讚讛讗 讙讘专讗 拽讟讬诇讗 拽讗 讘讗注讜 诪拽讟诇:



 讜讗诪专 专讘讗 讛专讜讘注 讗转 讛讟专讬驻讛 讞讬讬讘 讚讛讗 讗转讛谞讬 诪讛讜 讚转讬诪讗 诇讛讜讬 讻诪讗谉 讚诪砖诪砖 注诐 讗讚诐 诪转 讜诇讬驻讟专 讻讚讗诪专讬谞谉 讛转诐 (诇注讬诇 住谞讛讚专讬谉 住"讜:) 诇诪注讜讟讬 诪注砖讛 讛讜专讚讜住 拽诪"诇 讚诪砖讜诐 讛谞讗讛 讛讜讗 讜讛讗 讗讬转 诇讬讛 讛谞讗讛 讗讘诇 专讜讘注 诪转 砖注讘专讛 讞诪讬诪讜转讜 讜诇讞诇讜讞讬转讜 驻讟讜专 讚诇讬转 诇讬讛 讛谞讗讛 讜讻注抓 讘注诇诪讗 讞砖讜讘 讜专讞诪谞讗 驻讟专讬讛:



讜讗诪专 专讘讗 注讚讬诐 砖讛注讬讚讜 注诇 讗讚诐 讟专讬驻讛 砖注讘专 注讘讬专讛 砖讬砖 讘讛 诪讬转讛 讜讛讜讝诪讜 讗讬谉 谞讛专讙讬谉 讚讙讘专讗 拽讟讬诇讗 拽讟讜诇 讜讛"讛 谞诪讬 讛讬讻讗 讚诇讗 讛讜讝诪讜 讚诇讗 拽讟诇讬' 诇讬讛 诇讟专讬驻讛 讗驻讜诪讬讬讛讜 讚讛讜讬讗 诇讛 注讚讜转 砖讗讬 讗转讛 讬讻讜诇 诇讛讝讬诪讛. 注讚讬诐 砖讛讬讜 讟专讬驻讛 讜讛注讬讚讜 讘讗讚诐 砖诇诐 诇讞讬讬讘讜 诪讬转讛 讜讛讜讝诪讜 谞讛专讙讬谉 讚讙讘专讗 讘注讜 诪拽讟诇 讜拽讟诇讬谞谉 诇讛讜 诪砖讜诐 讚讻转讬讘 讜讘注专转 讛专注 诪拽专讘讱 讜转讜 讚讛讗 讗讬讻讗 诇拽讬讜诪讬 讘讛讜 转讜专转 讛讝诪讛 讚讘砖诇诪讗 注讚讬诐 砖讛注讬讚讜 讘讟专讬驻讛 诇讗 讗驻砖专 诇拽讬讜诪讬 讘讛讜 转讜专转 讛讝诪讛 诪砖讜诐 讚诇讗 讗驻砖专 诇讗砖转诇讜诪讬 砖诇诐 讘讚诪讬 讟专讬驻讛 讗讘诇 讟专讬驻讛 讘讚诪讬 砖诇诐 砖拽诇讬谞谉 讚讬砖 讘讻诇诇 诪讗转讬诐 诪谞讛. 专讘 讗砖讬 讗诪专 讗驻讬' 注讬讚讬 讟专讬驻讛 砖讛讜讝诪讜 讗讬谞谉 谞讛专讙讬谉 诇驻讬 砖讗讬谞谉 讘讚讬谉 讝讜诪诪讬 讝讜诪诪讬谉 砖讗诐 讛讜讝诪讜 讛注讚讬诐 砖讛讝讬诪讜诐 诇讗诇讜 讗讬谞谉 谞讛专讙讬谉 讚讙讘专讬 拽讟讬诇讬 拽讟讬诇 讛讬诇讻讱 讗注"讙 讚诇讗 讗转讝诪讜 谞诪讬 诇讗 拽讟诇讬谞谉 诇讛讜 诇讛谞讬 注讚讬诐 讗驻讜诪讬讬讛讜 讚讛讜讬讗 诇讛 住讛讚讜转讬讬讛讜 讚讛谞讬 诪讝讬诪讬谉 注讚讜转 砖讗讬 讗转讛 讬讻讜诇 诇讛讝讬诪讛 讻诇 注讚 砖讛讜讝诐 拽专讬 讝讜诪诐 讜讛谞讬 住讛讚讬 拽诪讗讬 讚讛讜讜 讟专讬驻讛 讻讬讜谉 讚讗转讜 诪爪讬注讗讬 讜讗讜讝诪讜谞讛讜 拽专讬 诇讛讜 讝讜诪诪讬谉 讜住讛讚讬 诪爪讬注讗讬 讚讗讜讝诪讜谞讛讜 诇拽诪讗讬 讻讬讜谉 讚讗转讜 讘转专讗讬 讜讛讜讝诪谞讛讜 诇讚讬讚讛讜 拽专讬 诇讛讜 讝讜诪诪讬 讝讜诪诪讬谉 诇驻讬 砖注讬讚讬 讛谞讚讜谉 砖讛讜讝诪讜 谞拽专讗讬谉 讝讜诪诪讬讜 砖诇 谞讚讜谉 讻讚讗诪专讬谞谉 讘住讜祝 讗诇讜 讛谉 讛谞讞谞拽讬谉 (住谞讛讚专讬谉 驻"讟.) 讝讜诪诪讬 讘转 讻讛谉 讜讘讜注诇讛 讜诪讝讬诪讬谉 砖讛讜讝诪讜 谞拽专讗讬谉 讝讜诪诪讬 讝讜诪诪讬谉:



讜讗诪专 专讘讗 砖讜专 砖讛讜讗 讟专讬驻讛 砖讛专讙 讞讬讬讘 讚注讚讜转 砖讗转讛 讬讻讜诇 诇讛讝讬诪讛 讛讬讗 讚诪讞讬讬讘讬谞谉 诇讛讜 转砖诇讜诐 讚讟专讬驻讛 砖讜专 砖诇 讗讚诐 讟专讬驻讛 砖讛专讙 讞讬讬讘 讚注讚讜转 砖讗转讛 讬讻讜诇 诇讛讝讬诪讛 讛讬讗. 专讘 砖讬砖讗 讗诪专 砖讜专 砖诇 讗讚诐 讟专讬驻讛 砖讛专讙 驻讟讜专 讚讗诪专 拽专讗 讛砖讜专 讬住拽诇 讜讙诐 讘注诇讬讜 讬讜诪转 讻诇 讛讬讻讗 讚讗诇讜 拽讟讜诇 讘注诇讬诐 讻讬 讛讗讬 讙讜谞讗 诪讬讞讬讬讘讬 砖讜专谉 谞诪讬 诪讬讞讬讬讘 讜讻诇 讛讬讻讗 讚讗讬谞讛讜 诇讗 诪讬讞讬讬讘讬 砖讜专谉 谞诪讬 诇讗 诪讬讞讬讬讘 讜讛讗讬 讻讬讜谉 讚讗诇讜 拽讟讜诇 讘注诇讬诐 砖诇讗 讘驻谞讬 讘"讚 诇讗 诪讬讞讬讬讘讬 讚讛讜讬讗 诇讛 注讚讜转 砖讗讬 讗转讛 讬讻讜诇 诇讛讝讬诪讛 砖讜专谉 谞诪讬 驻讟讜专. 专讘 讗砖讬 讗诪专 讗驻讬' 砖讜专 讟专讬驻讛 砖讛专讙 谞诪讬 驻讟讜专 讚讛讗 讗讬转拽砖 诇诪讬转转 讘注诇讬诐 讜讻讬讜谉 讚讗讬 讛讜讜 讘注诇讬诐 讟专讬驻讛 讜拽讟讜诇 驻讟讬专讬 讻讬 讛讜讜 砖讜专 讟专讬驻讛 谞诪讬 讜拽讟讬诇 驻讟讜专:



驻讬住拽讗 砖讬住讛 讘讜 讗转 讛讻诇讘 砖讬住讛 讘讜 讗转 讛谞讞砖 讻讜' 讗"专 讗讞讗 讘专 讬注拽讘 讻砖转诪爪讬 诇讜诪专 诇讚讘专讬 专"讬 讗专住 谞讞砖 讘讬谉 砖讬谞讬讜 讛讜讗 注讜诪讚 讜讻讬讜谉 砖讘讗 讝讛 讜谞注抓 砖讬谞讬讜 砖诇 谞讞砖 讘讘砖专讜 砖诇 讞讘讬专讜 谞诪爪讗 讻讛讜专讙讜 讘住讻讬谉 砖讘讬讚讜 诇驻讬讻讱 诪讻讬砖 讘住讬讬祝 讻讚讬谉 讻诇 专讜爪讞 讜谞讞砖 驻讟讜专 讚讗谞讜住 讛讜讗 诇讚讘专讬 讞讻诪讬诐 讗专住 谞讞砖 讗讬谉 注讜诪讚 讘讬谉 砖讬谞讬讜 讗诇讗 诪注爪诪讜 讛讜讗 诪拽讬讗讜 讘砖注转 谞砖讬讻讛 诇驻讬讻讱 谞讞砖 讘住拽讬诇讛 讻讚讬谉 砖讜专 砖讛专讙 讗转 讛讗讚诐 讜拽讬"诇 讚讗讞讚 讛砖讜专 讜讗讞讚 讻诇 讛讘讛诪讛 讜讻谉 讞讬讛 讜注讜祝 讻讬讜爪讗 讘讛谉 讚讬诇讬祝 砖讜专 砖讜专 诪砖讘转 讜诪讻讬砖 驻讟讜专 砖讘砖注' 砖谞注抓 砖讬谞讬讜 砖诇 谞讞砖 讘讘砖专讜 砖诇 讝讛 诇讗 讛讬讛 讛讗专住 诪讜谞讞 注诇讬讜 讗诇讗 讛讜讛 诇讬讛 讻住讜祝 讞诪讛 诇讘讜讗 讜驻讟讜专 讜讗讬 拽砖讬讗 诇讱 谞讞砖 谞诪讬 讗诪讗讬 诪讬讞讬讬讘 诪讬 讙专注 诪砖讜专 讛讗讬爪讟讚讬谉 砖讛诪讬转 讗转 讛讗讚诐 讚驻讟讜专 讚讻转讬讘 讻讬 讬讙讞 讜诇讗 砖讬讙讬讞讜讛讜 (讘"拽 诇"讟.) 砖讗谞讬 讛转诐 讚拽讗 专讚驻讬 诇讬讛 诇讚讬讚讬讛 拽讗 专讚驻讬 诇讬讛:



诪转谞讬' 讛诪讻讛 讗转 讞讘讬专讜 讘讬谉 讘讗讘谉 讘讬谉 讘讗讙专讜祝 讜讗诪讚讜讛讜 诇诪讬转讛 讜讛拽诇 诪诪讛 砖讛讬讛 讘砖注转 讛讗讜诪讚 讜诇讗讞专 诪讻讗谉 讛讻讘讬讚 讜诪转 讞讬讬讘 讛讜讗讬诇 讜讗诪讚讜讛讜 诪转讞诇讛 诇诪讬转讛 讜诪转 诪转讜讱 讞诇讬讜 讜讻讬 讻转讬讘 讗诐 讬拽讜诐 讜讛转讛诇讱 讘讞讜抓 注诇 诪砖注谞转讜 讜谞拽讛 讛诪讻讛 注诇 诪砖注谞转 讻讞讜 拽讗诪专 砖谞转专驻讗 诇讙诪专讬 讻讚诪转专讙诪讬谞谉 注诇 讘讜专讬讬讛 专' 谞讞诪讬讛 驻讜讟专 砖专讙诇讬诐 诇讚讘专 砖诇讗 诪转 诪讞诪转 诪讻讛 专讗砖讜谞讛 诪讗讞专 砖讛拽诇 讘谞转讬讬诐:



转"专 讗转 讝讜 讚专砖 专' 谞讞诪讬讛 讗诐 讬拽讜诐 讜讛转讛诇讱 讘讞讜抓 注诇 诪砖注谞转讜 讗诐 转讗诪专 讻砖注讚讬讬谉 拽讬讬诐 讛讻转讜讘 诪讚讘专 诇诪讛 讛讜爪专讱 讛讻转讜讘 诇驻讟讜专 讗转 讛诪讻讛 讜讻讬 转注诇讛 注诇 讚注转讱 砖讛讬讛 诪讛诇讱 讘讞讜抓 讜讝讛 谞讛专讙 砖讛讜爪专讱 讛讻转讜讘 诇驻讟专讜 讗诇讗 诇讗讜 讻砖诪转 讜讗讬 讘砖诇讗 讗诪讚讜讛讜 诪转讞诇讛 诇诪讬转讛 诪讗讬 讗讬专讬讗 砖讛诇讱 注诇 诪砖注谞转讜 讗驻讬' 诇讗 讛诇讱 注诇 诪砖注谞转讜 谞诪讬 讗诇讗 讝讛 砖讗诪讚讜讛讜 诇诪讬转讛 讜讛拽诇 诪诪讛 砖讛讬讛 讜讛讜诇讱 讘讞讜抓 注诇 诪砖注谞转讜 讜诇讗讞专 诪讻讗谉 讛讻讘讬讚 讜诪转 砖讛讜讗 驻讟讜专 讜诪砖诪注 讚专' 谞讞诪讬讛 诇讬转 诇讬讛 注诇 诪砖注谞转讜 注诇 讘讜专讬讬讛 讗诇讗 诪讜拽讬 诇讛 (讘驻讟讬') [讻驻砖讟讬讛] 砖讛拽诇 讜讬爪讗 诇讞讜抓 讻砖讛讜讗 谞住诪讱 注诇 诪砖注谞转讜 讚讗讬 讚专讬砖 注诇 讘讜专讬讜 讛讜拽诇 诪谞讗 诇讬讛:





诪讛专砖"讗 - 讞讬讚讜砖讬 讛诇讻讜转

讘讚"讛 讘讙讜住住 讻讜' 讗诪讗讬 驻讟讜专 讛讗 专讜讘 讙讜住住讬谉 讻讜' 注讻"诇 谞"诇 讚诇专讘谞谉 拽砖讬讗 诇讛讜 讚讗讞专讜谉 诇讗 诪讞讬讬讘 讚住讘专讬 注讚 讚讗讬讻讗 讻诇 谞驻砖 讗"讻 讛专讗砖讜谉 砖注砖讗讜 讙讜住住 讚专讜讘 讙讜住住讬谉 诇诪讬转讛 讜讛"诇 讻诇 谞驻砖 讗诪讗讬 驻讟讜专 讗讘诇 诇专"讬 讘"讘 讛讗 讙诇讬 拽专讗 讻诇 讚讛讜 谞驻砖 讜讛讗讞专讜谉 讞讬讬讘 讗注"讙 讚专讜讘 讙讜住住讬谉 诇诪讬转讛 讜诪讝讛 砖讛讘讬讗讜 转讚注 诇转讬专讜爪讗 诪讙讜住住 讘讬讚讬 砖诪讬诐 讚讗驻讬诇讜 诇专讘谞谉 讛讛讜专讙讜 讞讬讬讘 讜讚讜"拽:


讘讚"讛 讛讛讜专讙 讗转 讻讜' 讜注讜讚 讚住讘专转讬讛 讛驻讜讻讛 讘驻专拽 拽诪讗 讚讘讻讜专讜转 注讻"诇 专"诇 讜注讜讚 讚讗讬谉 讻讗谉 转讚注 讜专讗讬讛 诪讛讛讬讗 讚驻专拽 拽诪讗 讚转诪讜专讛 讻讬讜谉 讚住讘专转讬讛 讛驻讜讻讛 讻讜' 讜注"讻 讚讞讚讗 诪讬谞讬讬讛讜 诇讬转讗 讜拽"诇:





讞讻诪转 砖诇诪讛

讙诪' 讘驻谞讬 讘"讚 讞讬讬讘 讻爪"诇:


砖诐 诪讗讬 讟注诪讗 讞讬讬讘. 谞"讘 讘住"讗 讗讬谞讜 讜谞专讗讛 砖讝讛 讟注诪讜 讚诇讗 爪专讬讻谞讗 诇讟注诪讬讛 讚讞讬讜讘讗 诪拽诪讬讛 讚讬讚注讬谞谉 讟注诪讗 诇驻讟讜专讗 砖诇讗 讘驻谞讬 讘"讚 讗诇讗 转诇诪讜讚讗 讛讜讗 讚诪驻专砖 讘驻谞讬 讘"讚 讞讬讬讘 讜讘注专转 讜讙讜' 讜讚讜"拽. 讗讻谉 谞"诇 砖诇讗 诇诪讞拽讜 讚讛"驻 诪"讟 讚讞讬讬讘 讛讗 讙讘专讗 拽讟讬诇讗 拽讟讬诇 讜讚讜"拽:


专砖"讬 讘讚"讛 讛讻诇 诪讜讚讬诐 讻讜' 拽专讜诐 讛诪讜讞 讛住"讚:


讘讚"讛 砖讛讜讗 驻讟讜专 讻讜' 讻讬讜谉 讚谞讬讻专 讞转讬讻转 讻讜' 讻爪"诇:


讘讚"讛 注讚讬 讟专讬驻讛 砖讛谉 注爪诪谉 讟专讬驻讛 讛住"讚:


讘讚"讛 诇驻讬 砖讗讬谞谉 讻讜' 诇讛讝讬诪讛 诪拽讟诇讬 讛住"讚:


转讜住' 讘住讜祝 讚"讛 讘驻谞讬 讘"讚 讻讜' 讘注讬谞谉 注讚讜转 砖讗转讛 讬讻讜诇 诇讛讝讬诪讛 讻爪"诇:





专砖"砖

讙诪专讗 讜讗讬 诇讗讜 讻讞讜 讛讜讗 转讬讝诇 诇转讞转 讻讜'. 谞专讗讛 讚讻"讝 讛讜讗 转砖讜讘转 专"驻 诇诪专 讘专"讗 [讜讝讛 讚诇讗 讻诪砖诪注讜转 讚讘专讬 诪讛专"诐 砖讘转讜讬"讟 驻讬"讘 讚驻专讛 诪"讘 注"砖] :



砖诐 讜讟专驻讛 砖讛专讙 讘驻谞讬 讘"讚 讞讬讬讘 讻讜'. 谞专讗讛 讚讗转讗 讗驻讬' 讻专"注 讚讗诪专 讘诪讻讜转 (讬讘) 讚住谞讛讚专讬谉 砖专讗讜 讘讗' 砖讛专讙 讗讛"谞 讗讬谉 诪诪讬转讬谉 讗讜转讜 讻讜'. 讚讛转诐 讟注诪讗 讚讘注讬谞谉 讜讛爪讬诇讜 讛注讚讛 讻讚讗讬转讗 讘专"讛 专"讚 讻"讜 讜讻讬讜谉 讚讟专驻讛 讛讜讗 诇"讞 诇讛爪诇讛 讚讬讚讬讛 讜讻诪讜 诇拽诪谉 (驻讗 讘) 讘诪诇拽讬讜转 砖诇 讻专讬转讜转 注住拽讬谞谉 讚讙讘专讗 讘专 拽讟诇讗 讛讜讗 讻讜' 注"砖:



专砖"讬 讚"讛 讻诇 讚讛讜讗 (讘住讜驻讜). 讜诇讗 砖谞讬诐 砖讛讻讜讛讜. 讻爪"诇:



转讚"讛 讘讙讜住住. 讜转讚注 讻讜'. 诇讻讗讜专讛 讗讬谞讜 诪讜讘谉 讚讛讗 讻"讗 诇诪讬转讛 注讜诪讚 讜讞讬讜讘讗 讚讛讛讜专讙讜 注"讻 讗讬谞讜 讗诇讗 诪驻谞讬 砖拽专讘 诪讬转转讜 讜诇讻谉 注诇 讛讙讜住住 谞诪讬 讞讬讬讘 诪砖讜诐 拽讬专讜讘 讛诪讬转讛 讜讛注讜砖讛讜 讙讜住住 谞诪讬 诇讬讞讬讬讘 诪讛"讟 讜讬"诇 讚讛转讚注 讗讬谞讜 讗诇讗 诇专讗讬讛 讚讛讙讜住住 讛讜讗 讻讞讬 讜诇讻谉 讗讬谉 诇讞讬讬讘 讛注讜砖讛讜 讙讜住住 注诇 讗讜转讛 砖注讛 讻讬讜谉 讚注讚讬讬谉 讞讬 讛讜讗 专拽 讗诐 讘讗转 诇讞讬讬讘讜 讛讜讗 诇讗讞专 砖讬诪讜转 讜讻讬讜谉 讚诪转 注"讬 讗讞专 驻讟讜专:





讛讙讛讜转 讬注讘"抓

讙诪专讗 讛讻诇 诪讜讚讬诐 讘讛讜专讙 讗转 讛讟专讬驻讛 砖讛讜讗 驻讟讜专. 谞"讘 讜诪注砖讛 讚讜讚 讘注诪诇拽讬 [砖诪讜讗诇 讘 讗] 爪"诇 诪诇讱 砖讗谞讬 讜讛讜专讗转 砖注讛 讛讬转讛:





注专讜讱 诇谞专

讘讙诪专讗 讻诇 谞驻砖 讻诇 讚讛讜 谞驻砖: 注讬' 讘专"谉 砖讻转讘 讚专讬讘"讘 讜专讘谞谉 驻诇讬讙讬 讘诪砖诪注讜转 诇砖讜谉 讻诇 讗讬 驻讬专讜砖讜 诪拽爪转 讛讚讘专 讗讜 讻诇 讛讚讘专 讚讜讜拽讗 诪砖讜诐 讚讬砖 讻诇 讚诪砖诪注 讛讻讬 讜诪砖诪注 讛讻讬 讻讙讜谉 讻诇 爪驻讜专 讟讛讜专讛 转讗讻诇讜 讚诪砖诪注 讻诇 讛讚讘专 讜讻谉 讻诇 讛诪爪讜讛 讗砖专 讗谞讻讬 诪爪讜讛 讗转讻诐 讜讻谉 讬砖 讻诇 讚诪砖诪注 诪拽爪转 讛讚讘专 讻讙讜谉 诇讗 转讞讬讛 讻诇 谞砖诪讛 讛讞讬讬转诐 讻诇 谞拽讘讛 诇讗 转讗讻诇讜 讻诇 转讜注讘讛. 讜诇驻注谞"讚 讗讬谉 讘诪砖诪注讜转 讚讻诇 讘讻诇 讛谞讬 砖讛讘讬讗 讛专"谉 讛驻专砖 讚讘讻讜诇谉 讛讜讗 讛驻讬专讜砖 讚讻诇 讻诇 讗讞讚 讜讗讞讚 诪驻专讟讬 讛诪讬谉 专拽 砖谞转讛讜讜讛 讛讛驻专砖 讘诪砖诪注讜转 讛诇砖讜谉 讘讬谉 诪砖驻讟 讛诪讞讬讬讘 讜讘讬谉 诪砖驻讟 讛砖讜诇诇 讚讻砖讗诪专 讛讻转讜讘 讻诇 爪驻讜专 讟讛讜专讛 转讗讻诇讜 讛驻讬专讜砖 讻诇 驻专讟 讜驻专讟 诪讛讻诇诇 转讗讻诇讜 讜讻谉 讻砖讗诪专 诇讗 转讞讬讛 讻诇 谞砖诪讛 讛驻讬专讜砖 讻诇 驻专讟 讜驻专讟 诪讛讻诇诇 诇讗 转讞讬讛 讜讻谉 讘讛讞讬讬转诐 讻诇 谞拽讘讛 驻讬专讜砖讜 讛讞讬讬转诐 讗驻讬诇讜 驻专讟 讗讞讚 诪讛讻诇诇 讜讗"讻 讛讻讗 讚讻转讬讘 讻讬 讬讻讛 讻诇 谞驻砖 讗讚诐 讙"讻 讛驻讬专讜砖 讗讛讻讗讛 砖诇 讻诇 驻专讟 讜驻专讟 诪讛讻诇诇 讚谞驻砖 诪讞讬讬讘 讜讛讬讬谞讜 讻专讬讘"讘 讚住讘专 讗驻讬诇讜 诪拽爪转 谞驻砖 讜诇讻谉 讜讚讗讬 讬拽砖讛 诇专讘谞谉 讚住讘专讬 讚讘注讬谞谉 讻诇 谞驻砖 讚讛讬讬谞讜 讻诇 驻专讟讬 谞驻砖 讘讬讞讚 讚讗讬谉 诪砖诪注讜转 讛诇砖讜谉 讚讻诇 讻谉 讘讻诇 讛谞讬 砖讛讘讬讗 讛专"谉 讝"诇. 讜诇讻谉 谞诇注"讚 注讬拽专 讻转讬专讜抓 讛转讜住' 砖讛讘讬讗 讛专"谉 讚驻诇讬讙讬 讘诪砖诪注讜转 讚诇砖讜谉 谞驻砖 讗讬 驻讬专讜砖讜 诪拽爪转讜 讗讜 讻诇讜 讘诇讗 诇砖讜谉 讻诇. 讜讘讝讛 讗"砖 诪讛 讚讬拽砖讛 诇讻讗讜专讛 讗讬讱 讚专砖讬谞谉 讻诇 谞驻砖 讗讚诐 诇讛讱 讚专砖讗 讚讛讻讗 讛讗 讗讬爪讟专讬讱 诇讛讱 讚讚专砖讬谞谉 讘转"讻 讛讘讬讗讜 讙诐 专砖"讬 讘讞讜诪砖 诪讚讻转讬讘 诪讻讛 讗讬砖 讜诪转 讗讬谉 诇讬 讗诇讗 诪讻讛 讗讬砖 讗砖讛 讗讜 拽讟谉 诪谞讬谉 转"诇 讻诇 谞驻砖 讗讚诐 讜讛讻讬 讗诪专讬谞谉 讙诐 讘谞讚讛 (讚祝 诪"讚 注"讘) 讜诇驻"讝 讗转讬 砖驻讬专 讚讚专砖讛 讚转"讻 诪专讬讘讜讬讗 讚讻诇 讗转讬讗 讜讚专砖讗 讚讛讻讗 诪诪砖诪注讜转 讚谞驻砖:



讚讛"诇 注讚讜转 砖讗"讗 讬讻讜诇 诇讛讝讬诪讛: 砖"诪 讚讘"讚 砖讚谞讬诐 注诇 专讗讬讬转诐 诇讗 讘注讬谞谉 砖讬讻讜诇讬诐 诇拽讬讬诐 讙讘讬讛诐 讜注砖讬转诐 诇讜 讻讗砖专 讝诪诐 讚讝讛 诇讗 讻转讬讘 专拽 讙讘讬 注讚讬诐 砖讚谞讬诐 注诇 驻讬讛诐 讻讚讻转讬讘 砖诐 注诇 驻讬 砖谞讬诐 注讚讬诐 讗讜 砖诇砖讛 注讚讬诐 讬拽讜诐 讚讘专 讜注诇 讝讛 拽讗讬 讜注砖讬转诐 诇讜. 讗讱 讚诇驻"讝 诇讗 讬驻住讜诇 讙"讻 诇专' 讬讜住讬 讘诪讻讜转 (讚祝 讜' 注"讗) 讗诐 专讗讛 拽专讜讘 注讚讜转 注诐 讛讘"讚 讚讛讗 讚专砖讗 讝讛 讗转讬讗 砖诐 讙"讻 诪注诇 驻讬 砖谞讬诐 注讚讬诐 讜讙讜' 讬拽讜诐 讚讘专 讜讗诐 讜注砖讬转诐 诇讜 诇讗 拽讗讬 注诇 讝讛 讻砖"讻 注诇 驻讬 砖诇砖讛 注讚讬诐 讚讻转讬讘 讘驻讬专讜砖 注诇 驻讬 讙讘讬'. 讜诪讝讛 拽"诇 注诇 诪讛 砖讻转讘讜 讛转讜住' 诇注讬诇 (讚祝 讟' 注"讘) 讘讚"讛 诇专爪讜谞讜 讜讬"诪 讚诪讛专讜讙 讜谞专讘注 讻砖讛诐 拽专讜讘讬诐 驻专讬讱 讚讬爪讬诇 讜讻"转 讛"谞 讛"讻 诪讻讛 讗讘讬讜 讜讗诪讜 讻讜' 注"砖 讜诪讗讬 拽讜砖讬讗 讛讗 砖驻讬专 诪砖讻讞转 砖讬讛专讙 诪讻讛 讗讘讬讜 讜讘讗 注诇 讗讘讬讜 讘专讗讜讛讜 讘"讚 讚讘讝讛 诇讗 驻住讬诇 专讗讬讬转 拽专讜讘讬诐. 注讜讚 拽"诇 讚诇驻"讝 讚讘专讗讜讛讜 讘"讚 诇讗 讘注讬谞谉 讬讻讜诇 诇讛讝讬诪讜 诪讗讬 驻专讬讱 诇注讬诇 (讚祝 诪"讗 注"讗) 讗诇讗 讗砖讛 讞讘讬专讛 讚诪拽诇诇讛 诇专讬讘"诐 讛讬讻讬 诪砖讻讞转 诇讛 讛讗 砖驻讬专 诪砖讻讞转 讘专讗讜讛讜 讘"讚 讚诇讗 讘注讬谞谉 讗转讛 讬讻讜诇 诇讛讝讬诪讜. 讜讗祝 诇驻讬 诪讛 砖讻转讘谞讜 诇注讬诇 砖诐 讚讛讗 讚驻砖讬讟讗 诇讬讛 讚注"讻 诪砖讻讞转 讚诪拽讟诇讗 讛讬讬谞讜 讚驻专讬讱 诇专讘 驻驻讗 讚诪转专抓 诇注讬诇 (讚祝 讞' 注"讘) 讚拽诪驻诇讙讬 讘驻诇讜讙转讗 讚专讬讘"讬 讜专讘谞谉 砖驻讬专 诪砖讻讞转 讙诐 砖诐 讘诇讗 注讚讬诐 讻讙讜谉 砖讘"讚 砖诇 讻"讙 讘注爪诪诐 专讗讜讛讜 专拽 诇讗 讛转专讜 讘讛 讜拽诪讬驻诇讙讬 讗讬 诪拽讟诇讗 讜爪专讬讻讬谉 讻诇 讛讻"讙 诇讚讜谞讛 讗讜 诇讗 诪讬拽讟诇讗 讜诇讬讻讗 专拽 讚"诪 讜住讙讬 讘讙'. 讜讗拽讜砖讬讗 专讗砖讜谞讛 讬"诇 诇驻讬 诪讛 讚讗诪专讬谞谉 讘诪讻讜转 (讚祝 讬"讘 注"讗) 诇讻讚转谞讗 专"注 讗讜诪专 诪谞讬谉 诇住谞讛讚专讬谉 砖专讗讜 讗讞讚 砖讛专讙 讗转 讛谞驻砖 讻讜' 注"砖 讚诪讜讻讞 讚专"注 诇讬转 诇讬讛 讚讛住谞讛讚专讬谉 讬讻讜诇讬诐 诇讛注讬讚. 讜讗祝 讚讘讘"拽 (讚祝 爪' 注"讘) 诪砖诪注 讚专"注 诪讜讚讛 讘专讗讜讛讜 讘讬讜诐 讚讬讻讜诇讬诐 诇讚讜谉 注"驻 专讗讬讬转诐 讚拽诪驻专砖 驻诇讜讙转讗 讚专"注 讜专"讟 讘专讗讜讛讜 讘诇讬诇讛 讚讜拽讗 讜讻谉 诪砖诪注 讚注转 讛专讗讘"讚 砖诐 讛讘讬讗讜 讘砖讬讟讛 诪拽讜讘爪转 讚拽诪驻专砖 讛讗 讚诪拽砖讛 诇专"注 诪讛讗 讚转谞讬讗 讜讛讻讛 讗讬砖 讗转 专注讛讜 讚讛讗讬 注"讻 讙诐 讘专讗讜讛讜 讘诇讬诇讛 讚讜诪讬讗 讚注讚讬诐 讗讬讬专讬 注"砖 讚诪砖诪注 讗讬 讘专讗讜讛讜 讘讬讜诐 讗讬讬专讬 诇拽"诪 诇专"注 讚诪讜讚讛 讘讜 专"注 诪讻"诪 讻讘专 讻转讘 讛讘注诇 讛诪讗讜专 讘专"讛 (讚祝 讻"讛 注"讗) 讚讙诐 讘专讗讜讛讜 讘讬讜诐 住"诇 诇专"注 讚讗讬谉 讛讘"讚 讬讻讜诇讬谉 诇讚讜谉 注"驻 专讗讬讬转诐 讜讻谉 讻' 讙诐 讛专砖讘"讗 砖诐 讜讗"讻 注"讻 讚讛讻讗 讚诪讞讬讬讘 讘专讗讬讬转 讘"讚 住讘专 讻专"讟 讜诇讗 讻专"注 讜诪讛"讟 驻住拽 讛专诪讘"诐 讻专"讟 讘驻"讛 诪讛' 注讚讜转 讜诪讻"诪 诇讗 拽砖讛 注诇讬讜 诪讛 砖讛拽砖讛 讛诇讞"诪 砖诐 讚讻讬讜谉 讚驻住拽 讻专"注 讜诇讗 讻专"讗 诇注谞讬谉 专讜爪讞 砖讬爪讗 讞讜抓 诇转讞讜诐 注讬专 诪拽诇讟讜 讗"讻 诇讚讬讚讬讛 拽讜砖讬转 讛砖"住 讘诪拽讜诪讛 注讜诪讚转 讛讗讬 注讚 注诪讚讜 诇诪砖驻讟 诪讗讬 注讘讬讚 诇讬讛 讚讬"诇 讚讛讗 讚讗诪专 专"注 注讚 砖讬注诪讜讚 讘讘"讚 讗讞专 讚讜拽讗 讗讬谉 讘诪砖诪注讜转 讚注讚 注诪讚讜 诇诪砖驻讟 讗诇讗 砖诇讗 讬讛专讙谞讜 讘"讚 转讬讻祝 讘砖注转 专讗讬讬转诐 注讚 砖讬讚讜谞讜 讻讚讬谉 讞讬讬讘讬 诪讬转讜转 讗诇讗 讻讬讜谉 讚专"注 住讘专 讚讗讬谉 讛讘"讚 讛讝讛 讬讻讜诇讬诐 诇讚讜谞讜 诇注讜诇诐 讚讗讬谉 注讚 谞注砖讛 讚讬讬谉 注"讻 爪专讬讱 诇讜诪专 注讚 砖讬注诪讜讚 讘讘"讚 讗讞专 讗讘诇 诇注讜诇诐 讙诐 诇专"讟 讗讬讻讗 诇讗讜拽诪讬 拽专讗 讚注讚 注诪讚讜 砖诇讗 讬讛专讙讜讛讜 讘"讚 注讚 砖讚谞讜 讗讜转讜 讜讚讬谉 讝讛 讘讗诪转 驻住拽 讛专诪讘"诐 讘驻"讗 诪讛' 专讜爪讞 注"砖. 讜讘讛讻讬 诪转讜专抓 诪讛 砖讛拽砖讜 讛转讜住' 讘专讗砖 讛砖谞讛 砖诐 讘讚"讛 讚专讞诪谞讗 注"砖 讜讻讬讜谉 讚注讻"驻 诇专"注 诇讗 诪砖讻讞转 讻诇诇 讛讱 讚讬谉 讚专讘讗 砖讘"讚 讬讚讬讬谞讜讛讜 讜专讘讬 讬讜住讬 讜专讘讬 讘诪讻讜转 砖诐 讘讛讱 讚谞诪爪讗 讗讞讚 诪讛诐 拽专讜讘 讜驻住讜诇 讗诇讬讘讗 讚专"注 驻诇讬讙讬 讜诇讻谉 驻专讬讱 砖驻讬专 诇专' 讬讜住讬 讗诇讗 诪注转讛 讛专讜讙 讬爪讬诇 讚诇讬讻讗 诇讗讜拽诪讬 拽专讗 讚诪讻讛 讗讘讬讜 讘专讗讜讛讜 讘"讚. 讜讗祝 讚诇讛转讜住' 诇注讬诇 (讚祝 讟' 注"讗) 讘讚"讛 讘讝诪谉 诇讗 谞讬讞讗 诇讛讜 砖讬讛讬讛 诪讜讻讞 诪讛讗 讚专"讬 砖讬住讘讜专 讚住谞讛讚专讬谉 砖专讗讜 讗转 讛谞驻砖 讗讬谉 讬讻讜诇讬诐 诇讛专讙讜 讜讛专讬 诇驻"讝 专' 讬讜住讬 专拽 讗诇讬讘讗 讚专"注 讗诪专 讜讛讜讗 讘诇讗"讛 住讘专 讛讻讬 诪讻"诪 讬"诇 讚讝讛 讚讜讞拽 讘注讬谞讬讛诐 砖谞讗诪专 讚专' 讬讜住讬 专拽 讗诇讬讘讗 讚专"注 拽讗诪专 讜诇讬讛 诇讗 住讘讬专讗 诇讬讛 讗讘诇 诪讻"诪 驻专讬讱 讛讻讗 砖驻讬专 讗诇讗 诪注转讛 讛专讜讙 讬爪讬诇 讚注"讻 讙诐 讗诇讬讘讗 讚专"注 拽讗诪专 讚讛讗 驻诇讬讙讬 讗诇讬讘讗 讚专"注 讻讚讗诪专讬谞谉 讘驻讬专讜砖 诇注讬诇 (砖诐) 讜拽诪驻诇讙讬 讘驻诇讜讙转讗 讚专"讬 讜专讘讬 讗诇讬讘讗 讚专"注 讻谉 讬"诇 诇讚注转 讛专诪讘"诐 讚驻住拽 讻专"讟 讗祝 讚讛诇讻讛 讻专"注 诪讞讘讬专讜 讜讛讬讬谞讜 注"讻 诪砖讜诐 讚住讘专 讚专讘讗 驻诇讬讙 讗专"注. 讗讻谉 讗"注 专讗讬转讬 砖讚注转 讛专讬讟讘"讗 讘诪讻讜转 (讚祝 讬"讘) 讚专讘讗 诪爪讬 诇住讘讜专 讙诐 讻专"注 注"砖. 讜注讬讬谉 诪砖"讻 讘住驻专讬 注"诇 诪讻讜转 (讚祝 讜' 注"讗 讜讚祝 讬"讘):



讚讻转讬讘 讜讘注专转 讛专注 诪拽专讘讱: 讛讻讬 谞拽讟 讘讟专讬驻讛 砖讛专讙 讜讟专讬驻讛 砖专讘注 讜诇讻讗讜专讛 诪砖诪注 砖专爪讛 诇讬转谉 讟注诐 诇诪讛 讚拽讟诇讬谞谉 诇讬讛 讚讗讬 诪砖讜诐 讚爪讜转讛 讛转讜专讛 砖讬诪讬转讜 讗讜转讜 讛讗 诪爪讜讛 讝讜 讗"讗 诇拽讬讜诪讬 讘讜 讚诪转 讜注讜诪讚 讛讜讗 讻讘专 讜诇讛讻讬 拽讗诪专 讚讗讻转讬 讗讬讻讗 诪爪讜讛 诇住诇拽 讛诪讝讬拽 诪谉 讛注讜诇诐 诪砖讜诐 讜讘注专转 讛专注 诪拽专讘讱. 讗讻谉 拽"诇 讚讛讗 讙讘讬 专讜爪讞 讜讻谉 讙讘讬 专讜讘注 诇讗 讻转讬讘 讻诇诇 讜讘注专转 讛专注 诪拽专讘讱 注讬讬谉 诇拽诪谉:



注讚讬诐 砖讛注讬讚讜 讘讟专讬驻讛 讜讛讜讝诪讜: 讗"诇 讗讬讱 诪砖讻讞转 讻诇诇 砖讛讜讝诪讜 讚讛讗 讗讬谉 谞注砖讬诐 注讚讬诐 讝讜诪诪讬谉 注讚 砖讬讙诪专 讛讚讬谉 注诇 驻讬讛诐 讻讚讗诪专讬谞谉 讘诪讻讜转 (讚"讛 注"讘) 讜讛专讬 注"驻 注讚讬诐 讗讬谉 讙讜诪专讬谉 讚讬谉 砖诇 讟专讬驻讛 讻诇诇 讻讚讗诪专 专讘讗 诇注讬诇 讚讟专讬驻讛 砖讛专讙 讜讟专讬驻讛 砖专讘注 砖诇讗 讘驻谞讬 讘"讚 驻讟讜专 讚讬"诇 讚诪砖讻讞转 诇讛 砖诇讗 讬讚注讜 讛讘"讚 砖讛讜讗 讟专讬驻讛 讜讙诪专讜 讚讬谞讜 注诇 驻讬讛诐:



注讚讬 讟专讬驻讛 砖讛讜讝诪讜 谞讛专讙讬谉: 讚诇讗 讘注讬 专讘讗 讘注讚讬诐 讝讜诪诪讬诐 注讚讜转 砖讗转讛 讬讻讜诇 诇讛讝讬诪讛 讜讘讝讛 谞"诇 诇讬讬砖讘 诪讛 砖讛拽砖讜 讛转讜住' (诇拽诪谉 讚祝 驻"讗) 讘讚"讛 讜谞讙诪专 讚讬谞讜 讚讗讬讱 诪砖讻讞转 砖讬讙诪讜专 讚讬谞讜 诇注讘讬专讛 讞诪讜专讛 讗讞专 砖讻讘专 谞讙诪专 诇注讘讬专讛 拽诇讛 讛讗 注讚讜转 砖谞讬讛 讛讜讬 注讚讜转 砖讗讬 讗转讛 讬讻讜诇 诇讛讝讬诪讛 讚讙讘专讗 拽讟讬诇讗 讘注讜 诇诪讬拽讟诇 讚讬"诇 讚讛讗 专讘讗 讛讜讗 讚诪转专抓 砖诐 讛讻讬 讜诇砖讬讟转讜 砖驻讬专 诪砖讻讞转 讻讙讜谉 砖谞讙诪专 讚讬谞讜 注诇 讗"讗 讜讻讚讜诪讛 讜讗讞"讻 谞注砖讛 讝讜诪诐 注诇 注讚讜转 砖讛注讬讚 讻讘专 拽讜讚诐 砖讛讜讞讝拽 诇专砖注 注诇 注讘讬专讛 讝讜 讗讜 讗驻讬诇讜 讗讞"讻 诇砖讬讟转 讛专讬"祝 讜砖讗专 专讗砖讜谞讬诐 诇注讬诇 (讚祝 讻"讜 注"讘) 讚讘讗 注诇 注专讬讜转 讻砖专 诇注讚讜转 讜讘讝讛 谞讙诪专 讚讬谞讜 诇注讘讬专讛 讞诪讜专讛 砖讛注讬讚 注诇讬讜 讜讛专讬 诇注谞讬谉 注讚讜转 讝讜诪诪讬诐 诇讗 讘注讬谞谉 讗转讛 讬讻讜诇 诇讛讝讬诪诐 诇专讘讗 讗讻谉 讝讛 砖讬讬讱 讚讜拽讗 诇讬讬砖讘 转讬' 专讘讗 诇砖讬讟转讜 讗讘诇 诪讻"诪 讗谞讜 爪专讬讻讬诐 讙诐 诇转讬专讜爪讬 讛转讜住' 讚讗诇"讻 讬拽砖讛 诇专讘 讗砖讬 讚讛讻讗 拽讜砖讬转 讛砖"住 砖诐 讗诇讗 讗讬转讙讜专讬 讗转讙专 讗"谞 诪砖讜诐 讚砖诐 讬诇讬祝 诪拽专讗 讚讬讞讝拽讗诇 讛讱 讚谞讬讚讜谉 讘讞诪讜专讛 讜砖诐 讻转讬讘讬 注"讝 讜讗"讗 讜谞讬讚讜谉 讘讞诪讜专讛:



讜砖讜专 砖诇 讗讚诐 讟专讬驻讛 驻讟讜专: 讛专诪讘"诐 (讘驻专拽 讬' 诪讛' 谞讝拽讬 诪诪讜谉) 驻住拽 讻谉 讘驻砖讟讜转 诇驻讟讜专 讜诇讗 讞讬诇拽 讘讬谉 讘驻谞讬 讘"讚 讜砖诇讗 讘驻谞讬 讘"讚 讜讛专讗讘"讚 砖诐 讛砖讬讙讜 讚讘驻谞讬 讘"讚 讞讬讬讘 诪砖讜诐 讜讘注专转 讛专注 诪拽专讘讱 讜讻讜讜谞转讜 讻讬讜谉 讚讻诇 讛讟注诐 诇驻讟专讜 讛讜讗 诪砖讜诐 讚讛讘注诇讬诐 驻讟讜专讬诐 讻讛讗讬 讙讜讜谞讗 讙诐 讛讜讗 驻讟讜专 讗祝 讚讘砖讜专 讛讜讬 讬讻讜诇 诇讛讝讬诪讜 讘讬谉 讘砖讜专 砖讛讜讗 讟专讬驻讛 讻诪砖"讻 讛转讜住' 讘讬谉 讘砖讜专 砖诇 讗讚诐 讟专讬驻讛 讜讻讬讜谉 讚讘驻谞讬 讘"讚 讛讘注诇讬诐 讞讬讬讘讬谉 诪砖讜诐 讜讘注专转 讛专注 诪讗讬讝讛 讟注诐 讬驻讟讜专 讛砖讜专. 讜讘讝讛 谞讚讞讛 诪砖"讻 讛讻住祝 诪砖谞讛 诇讬讬砖讘 讚注转 讛专诪讘"诐 讚讘砖讜专 诇讗 砖讬讬讱 诪砖讜诐 讜讘注专转 讛专注 讚讙诐 讛专讗讘"讚 诇讗 谞转讻讜讬谉 诇讝讛 讗诇讗 诪砖讜诐 讚讛讘注诇讬诐 诪转讞讬讬讘讬谉 讘讻讛"讙. 讜讛谞诇驻注谞"讚 讘讬砖讜讘 讚注转 讛专诪讘"诐 讛讜讗 注"驻 诪讛 砖讻转讘谞讜 诇注讬诇 讚诇讻讱 讗爪讟专讬讱 诇讛讘讬讗 拽专讗 讚讜讘注专转 讛专注 诇讞讬讬讘讜 讚诪谉 讛讚讬谉 讬讛讬讛 驻讟讜专 讚讛转讜专讛 爪讜转讛 诇讛诪讬转讜 讜讝讛 讗"讗 诇拽讬讬诐 讙讘讬 讟专讬驻讛 讚讻讘专 讻诪转 讞砖讬讘 讜专拽 诪砖讜诐 讜讘注专转 讛专注 讬砖 诪爪讜讛 诇讛诪讬转讜. 讜讗祝 讚讛拽砖讬谞讜 注诇 讝讛 讛讗 讙讘讬 专讜爪讞 讜专讜讘注 诇讗 讻转讬讘 讻诇诇 讜讘注专转 讛专注 诪讻"诪 讬"诇 注诇 驻讬 诪讛 砖讻转讘讜 讛转讜住' 诇注讬诇 (讚祝 讘' 注"讘) 诇讞讚 砖讬讟讛 讚讬诇驻讬谞谉 讙诐 讚谞"驻 诪讛讚讚讬 讘讛讬拽砖讗 讚诪砖驻讟 讗讞讚 讬讛讬讛 诇讻诐 讜诇注讬诇 (讚祝 诪"讗 注"讘) 讛讜讻讞谞讜 讚砖讬讟讛 讝讜 注讬拽专. 诇讻谉 讬"诇 讙诐 讘讝讛 讻讬讜谉 讚诪住讬转 讜诪讚讬讞 砖讛讜讗 讟专讬驻讛 讜讻讚讜诪讛 讞讬讬讘 诪砖讜诐 讜讘注专转 讛专注 讚讻转讬讘 讙讘讬' 讬诇驻讬谞谉 讻诇 砖讗专 讞讬讬讘讬 诪讬转讜转 诪谞讬' 讗讻谉 讝讛 砖讬讬讱 讚讜拽讗 诇注谞讬谉 讞讬讬讘讬 诪讬转讜转 讗讘诇 诇注谞讬谉 砖讜讛"谞 讗祝 讚讗讬转拽砖 诇诪讬转转 讛讘注诇讬诐 讘讛讬拽砖讗 讚讙诐 讘注诇讬讜 讬讜诪转 讛讗 诇讗 讗讬转拽砖 专拽 诇诪讬转转 讛讘注诇讬诐 讛讬讻讬 砖砖讬讬讱 讘讛诐 讚讛讬讬谞讜 讗诐 讗讬谞诐 讟专讬驻讛 讚讘讛讻讬 砖讬讬讱 讙诐 讘注诇讬讜 讬讜诪转 讜诇讗 诇注谞讬谉 讜讘注专转 讛专注 讛讬讻讬 砖诪转讜 讻讘专 讚讛讬讬谞讜 讻砖讛诐 讟专讬驻讛 讜诇讻谉 诇讗 砖讬讬讱 讙讘讬 砖讜讛"谞 讻诇诇 诪砖讜诐 讜讘注专转 讛专注 讜诪砖"讻 专砖"讬 诇注讬诇 (讚祝 诇"讜 注"讘) 讜讛转讜住驻讜转 诇拽诪谉 (讚祝 驻' 注"讗) 讜讘注专转 讛专注 诪拽专讘讱 诇注谞讬谉 砖讜讛"谞 砖诐 讬"诇 讚诇讗讜 讚讜拽讗 诪砖讜诐 讜讘注专转 讛专注 讗诇讗 诪砖讜诐 讜讛砖讜专 讬住拽诇 拽讗诪专 诪讛 砖诇讗 砖讬讬讱 讻讗谉 讜诇讻谉 讚注转 讛专诪讘"诐 讗"砖:



讗"拽 讛砖讜专 讬住拽诇 讜讙诐 讘注诇讬讜 讬讜诪转: 诪讝讛 讬诇驻讬谞谉 讙"讻 诇注讬诇 (讚祝 讘' 注"讗) 讚砖讜讛"谞 讻"讙 讘注讬 讜讻谉 讘讘"拽 (讚祝 诪"讚) 讚讘注讬谞谉 诪转讻讜讬谉 讘砖讜专 讻诪讜 讘讘注诇讬诐 讜拽砖讛 讛讗 拽专讗 讝讛 专拽 讙讘讬 砖讜专 讛诪讜注讚 讻转讬讘 讜诪谞"诇 讻诇 讛谞讬 讚讬谞讬诐 讙诐 讙讘讬 砖讜专 转诐 讚诪讞讬讬讘 讙"讻 诪讬转讛 讻讚讗诪专讬谞谉 砖诐 (讚祝 诪"讗 注"讗) 讜讬"诇 讻讬讜谉 讚讻诇 讛谞讬 讚讬谞讬诐 拽讜诇讜转 谞讬谞讛讜 讚诪拽讬诇讬谞谉 讙讘讬 砖讜讛"谞 讗讬谉 住讘专讗 诇讛拽诇 讘砖讜专 讛诪讜注讚 讬讜转专 诪讘转诐 讗讬 谞诪讬 讬"诇 讚讬诇驻讬谞谉 转诐 诪诪讜注讚 讘讙讝"砖 讚谞讙讬讞讛 谞讙讬讞讛 讻讚讗诪专讬谞谉 砖诐 (讚祝 诪"讛 注"讘) 注"砖:



讘诪转谞讬转谉 专"谞 讗诪专 驻讟讜专 砖专讙诇讬诐 诇讚讘专: 讛专诪讘"诐 讘驻"讚 诪讛' 专讜爪讞 驻住拽 讻转"拽 砖讞讬讬讘 讜讻转讘 讛讟注诐 砖专讙诇讬诐 诇讚讘专 讜讻讘专 讛拽砖讛 讘讻"诪 砖诐 讛讗 讘诪转谞讬转谉 谞讗诪专 讛讱 讟注诐 诇专' 谞讞诪讬讛 讜诇讗 诇转"拽. 讜讛谞讛 讗诪转 砖讻讘专 讗讬转讗 讘讬专讜砖诇诪讬 砖讛讱 讟注诐 砖专讙诇讬诐 诇讚讘专 转"拽 讗诪专 讗讻谉 讗讻转讬 讬"诇 诇诪讛 砖讘拽 讛专诪讘"诐 驻砖讬讟转 诪转谞讬转谉 讚诇驻谞讬谞讜 讜驻住拽 讻讬专讜砖诇诪讬 讜谞"诇 讚讛专诪讘"诐 诇砖讬讟转讜 讛讜爪专讱 诇讻转讜讘 讻谉 讚诇讻讗讜专讛 讬"诇 诇诪讛 诇讬' 诇专"谞 讛讱 讟注诪讗 砖专讙诇讬诐 诇讚讘专 讛讗 讘讙诪专讗 讬诇讬祝 诪拽专讗 讗讻谉 讬"诇 讻讬讜谉 讚诇专讘谞谉 诪爪专讻讬谞谉 拽专讗 讝讛 诇讞讘讬砖讛 讜诇讗 讬诇驻讬 诪诪讙讚祝 讚讛讜专讗转 砖注讛 讛讬转讛 讻讚讗诪专讬谞谉 讘讙诪专讗 讗"讻 讗讬 诇讗讜 讛讱 讟注诪讗 砖专讙诇讬诐 诇讚讘专 讙诐 诇专讘 谞讞诪谉 讛讜讬 讗诪专讬谞谉 讛讻讬 讚诇讗 讬诇驻讬谞谉 诪诪讙讚祝 讚讛讜专讗转 砖注讛 讛讬讗 讗讻谉 讻讬讜谉 讚住讘专讗 讛讜讗 诇驻讟讜专 砖专讙诇讬诐 诇讚讘专 诇讻谉 注"讻 讗转讬 拽专讗 诇驻讟讜专 讜讬诇驻讬谞谉 讞讘讬砖讛 诪诪讙讚祝 讜诇讗 讗诪专讬谞谉 砖讛讜专讗转 砖注讛 讛讬转讛. 讜讛谞讛 讛讱 讚讛讜专讗转 砖注讛 讛讜讗 诇讗 诪讻讞 讟注诪讗 讗诪专讬谞谉 讜讻谞专讗讛 诪驻讬' 专砖"讬 诇拽诪谉 讗诇讗 讻诇诇讗 讘注诇诪讗 讗讬 讬诇驻讬谞谉 讚讬谞讗 诪讛讜专讗讛 砖谞讛讙讛 诇砖注讛 讘诪讚讘专 讚讜讙诪转 诪讛 讚讗诪专讬谞谉 诇注讬诇 (讚祝 诪"讛 注"讗) 讜讘转讜住驻讜转 砖诐 讜讗"讻 讗讬 诇讗 讬诇驻讬谞谉 诪诪讙讚祝 讚讛讜专讗转 砖注讛 讛讬转讛 讙诐 诪诪拽讜砖砖 诇讗 讬诇驻讬谞谉 诪讛讱 讟注诪讗 讜讛讗 讚诇讗 诪转专抓 诇拽诪谉 讙讘讬 讛讗 讚诇讗 讬诇讬祝 诪诪拽讜砖砖 讙"讻 讛讜专讗转 砖注讛 讛讬转讛 讜讻诪讜 砖讛讝讻讬专讜 讘转讜住' 讬"诇 讚注讚讬驻讗 诪谞讬讛 拽讗诪专 讚讗驻讬诇讜 讟注诪讗 讗讬讻讗 砖诇讗 诇讬诇祝 诪诪拽讜砖砖. 讗讻谉 诇驻"讝 拽砖讛 讚专讘谞谉 讗讚专讘谞谉 讚讛讻讗 诇讗 讬诇驻讬 诪诪讙讚祝 讚讛讜专讗转 砖注讛 讛讬转讛 讜诇拽诪谉 (讚祝 驻' 注"讘) 讛讱 住讘专转 专' 讬讛讜讚讛 讛讬讗 诇注谞讬谉 讬诇驻讜转讗 讚讛转专讗讛 讘诪讬转讛 住转诐 讜诇专讘谞谉 讬诇驻讬谞谉 诪诪拽讜砖砖 讜诇讗 讗诪专讬谞谉 讚讛讜专讗转 砖注讛 讛讬转讛 讜讗祝 讗诐 谞讗诪专 讚专讘谞谉 讚讛讻讗 讻专' 讬讛讜讚讛 诇拽诪谉 住"诇 诪讻"诪 讬拽砖讛 诇讛专诪讘"诐 讗诇讬讘讗 讚讛讬诇讻转讗 讚驻住拽 讛讻讗 讜诇拽诪谉 讻专讘谞谉 讜诇讻谉 讛讜讻讬讞 讛专诪讘"诐 诇砖讬讟转讜 讻讛讬专讜砖诇诪讬 讚诇转"拽 讛讟注诐 讚专讙诇讬诐 诇讚讘专 讜诇讻谉 专拽 讛讻讗 讗诪专讬谞谉 讚诇讗 讬诇驻讬谞谉 诪诪讙讚祝 讚讗讬 讬诇驻讬谞谉 讗"讻 诇讗 讗爪讟专讬讱 拽专讗 诇讞讘讬砖讛 讜注"讻 讗转讬讗 诇驻讟讜专 讛讬拽诇 讜讛讻讘讬讚 讻专"谞 谞讙讚 讛住讘专讗 讚专讙诇讬诐 诇讚讘专 讜诇讻谉 住讘专讜 专讘谞谉 讚诇讗 讬诇驻讬谞谉 诪诪讙讚祝 讜讗诪专讬谞谉 讚讛讜专讗转 砖注讛 讛讬转讛 讗讘诇 诇拽诪谉 讚诇讬讻讗 讟注诪讗 砖诇讗 诇讬诇祝 诪诪拽讜砖砖 诇讗 讗诪专讬谞谉 讚讛讜专"砖 讛讬转讛 讜砖驻讬专 讬诇驻讬谞谉 诪谞讬讛 讜诇讻谉 讗讚专讘讛 诇专' 讬讛讜讚讛 讛讜爪专讱 专砖"讬 砖诐 诇驻专砖 诇诪讛 诇讗 讬诇讬祝 诪诪拽讜砖砖 注"砖 讜专讘谞谉 诇讗 住讘专讬 讛讱 讟注诪讗. 注讜讚 讬砖 诇讜诪专 讘讚专讱 讝讛 讘讬砖讜讘 讚注转 讛专诪讘"诐 注诇 驻讬 诪讛 砖讛拽砖讜 讛转讜住驻讜转 讘住讜讙讬讗 讚诇拽诪谉 诇诪讛 诇讗 诪转专抓 诇专讘谞谉 讗诪拽讜砖砖 讙诐 讻谉 讚讛讜专讗转 砖注讛 讛讬转讛 讜讗"诇 讚专爪讛 诇转专抓 讗诇讬讘讗 讚讻讜诇讬 注诇诪讗 讚讛讗 讗讻转讬 诇讗 讛讜讬 讗诇讬讘讗 讚讻讜诇讬 注诇诪讗 讚讛讗 诇驻讬 诪讛 讚诪转专抓 诪拽讜砖砖 讘专 拽讟诇讗 讛讜讗 注"讻 诇讗 住讘专讬 专讘谞谉 讚讛讻讗 专拽 讻专讘谞谉 讚诇拽诪谉 讜诇讗 讻专' 讬讛讜讚讛 讜讻诪讜 砖讻' 专砖"讬 讜注讜讚 讛拽砖讛 讛诪讛专砖"讗 讚诇专' 谞讞诪讬讛 讻诪讜 讚讬诇讬祝 诪诪讙讚祝 讗祝 讚讛讜专讗转 砖注讛 讛讬转讛 讻"讻 谞讬诪讗 诇专' 谞讞诪讬讛 讚住讘专 诪拽讜砖砖 讛讜专讗转 砖注讛 讛讬转讛 讜讗注驻"讻 讬诇讬祝 诪谞讬讛. 讙诐 讬"诇 诇驻讬 诪讛 讚拽讗诪专 讜专"谞 讬诇讬祝 诪诪讙讚祝 讛诇"诇 讗诇讗 讬诇讬祝 诪诪讙讚祝 讻讬讜谉 讚讞讝专 诪讛讱 讚诪拽讜砖砖 讜讙诐 讻讘专 讛拽砖讬谞讜 诇注讬诇 诪"讟 讚专"谞 讚讬诇讬祝 诪诪讙讚祝 讛讗 讜讚讗讬 讛讜专讗转 砖注讛 讛讬转讛 讗讻谉 讬"诇 讻诇 讝讛 讚诇讻讗讜专讛 讬"诇 讗讛讗 讚拽讗诪专 讜专讘谞谉 诪诪讙讚祝 讛讜专讗转 砖注讛 讛讬转讛 驻讬' 讻讬讜谉 讚诪砖讜诐 住驻拽 讞讘砖讜 诇讬讻讗 诇诪讬诇祝 诪谞讬讛 讗讻转讬 谞讬诇祝 诪讘讬谞讬讬讛讜 讚诪拽讜砖砖 讜诪讙讚祝 讚讻讬 驻专讻转 诪讛 诇诪讙讚祝 砖讻谉 讞讚讜砖 砖讞讘砖讜 诪砖讜诐 住驻拽 诪拽讜砖砖 讬讜讻讬讞 讜讻讬 驻专讻转 诪讛 诇诪拽讜砖砖 砖讻谉 讘专 拽讟诇讗 讛讜讗 诪讙讚祝 讬讜讻讬讞 讜谞讬诇祝 讞讘讬砖讛 诇专讜爪讞 讘诪讛 讛爪讚 诪砖谞讬讛诐 讗讻谉 诇专讘谞谉 诇"拽 讚讬"诇 讚住讘专讬 讚诪拽讜砖砖 谞诪讬 讛讜专讗转 砖注讛 讛讬转讛 砖诪谉 讛讚讬谉 诇讗 讛讬转讛 诪讬转讛 讜诇讻谉 讗讬讻讗 诇诪讬驻专讱 诪讛 诇讛爪讚 讛砖讜讛 砖讘讛诐 砖讻谉 讞讚讜砖 讗讘诇 诇专"谞 讬"诇 讚住讘专 讻专讘谞谉 讚诇拽诪谉 讚诪拽讜砖砖 诇讗讜 讛讜专讗转 砖注讛 讛讬转讛 讜诇讻谉 砖驻讬专 讬诇讬祝 诪讘讬谞讬讬讛讜 讜诇讗 讞讝专 诪诪讛 讚拽讗诪专 讚讬诇讬祝 诪诪拽讜砖砖 讗讻谉 讗讬 讛讜讬 诪转专抓 诇专讘谞谉 讚诪拽讜砖砖 讛砖"讛 砖驻讬专 讬拽砖讛 诪"讟 讚专"谞 讚讗祝 讗讬 讬转专抓 讚专"谞 住讘专 讻诪"讚 讚诇讗讜 讛砖"讛 诪讻"诪 讬拽砖讛 讚诇讬讻讗 诇诪讬诇祝 诪诪拽讜砖砖 讚讘专 拽讟诇讗 讛讜讗 讗讬 住讜讘专 讻诪"讚 讚诇讗讜 讛讜专讗转 砖"讛 讜诇讻谉 注"讻 讛讜爪专讱 诇讛讱 讟注诪讗 讚讬诇讬祝 诪诪讙讚祝 讚讛讬讬谞讜 诪转专讜讜讬讬讛讜. 讗讻谉 诇讻讗讜专讛 讗讻转讬 讬拽砖讛 诇讛专诪讘"诐 讚驻住拽 讛讻讗 讻专讘谞谉 讜诇拽诪谉 讻诪"讚 讚诪拽讜砖砖 诇讗讜 讛砖"讛 讜讗"讻 讗讻转讬 拽专讗 诇讞讘讬砖讛 诇"诇 谞讬诇祝 诪转专讜讜讬讬讛讜 讘诪讛 讛爪讚 讗讻谉 讻讘专 讻转讘讜 讛转讜住' 讘砖讘转 (讚祝 拽诇"讗 注"讘) 讚诪讬诇转讗 讚讗转讬讗 讘诪讛 讛爪讚 讟专讞 讜讻' 诇讛 拽专讗 讻诪讜 诇注谞讬谉 拽"讜 讜讻讬讜谉 讚诇注谞讬谉 拽"讜 讗诪专讬谞谉 讘拽讬讚讜砖讬谉 (讚祝 讚' 注"讘) 讚讛讬讻讬 讚讗讬讻讗 诇诪讬讚专砖 讚专砖讬谞谉 讜诇讗 讗诪专讬谞谉 讚讟专讞 讜讻转讘 诇讛 拽专讗 讛"讛 讙"讻 诇注谞讬谉 讘诪讛 讛爪讚 讜讗"讻 讗讻转讬 讬拽砖讛 讻讬讜谉 讚讛讻讗 讗讬讻讗 诇诪讬讚专砖 拽专讗 诇讚专' 谞讞诪讬讛 诇诪讛 谞讬诪讗 讚讗转讬讗 诇讞讘讬砖讛 讜诪讬诇转讗 讚讗转讬讗 讘诪讛 讛爪讚 讟专讞 讜讻转讘 诇讛 拽专讗 诇讻谉 讛讜爪专讱 讛专诪讘"诐 诇讻转讜讘 讟注诐 讚专讙诇讬诐 诇讚讘专 诇讞讬讬讘 讻砖讬讟转 讛讬专讜砖诇诪讬 讜讗"讻 诇讬讻讗 诇诪讬讚专砖 诇讚专' 谞讞诪讬讛 讜注"讻 讗转讬讗 诇讞讘讬砖讛 讗祝 讚谞讜讻诇 诇讬诇祝 讘诪讛 讛爪讚:



讘专砖"讬 讚"讛 讻诇 讚讛讜 谞驻砖. 讚讗讬砖 讻讬 讬讻讛 讗诪专 专讞诪谞讗: 诇讗 讬讚注转讬 讗谞讛 诪爪讬谞讜 讚诪诪注讟讬谞谉 诪讗讬砖 砖谞讬诐 讜注讜讚 讚讗"讻 谞爪讟专讱 专讬讘讜讬讗 讙"讻 诇专讘讜转 砖讜专 讛砖讜转驻讬谉 砖谞讙讞 诇诪讬转讛 讻诪讜 讚诪爪专讻讬谞谉 专讬讘讜讬讗 诇专讘讜转 砖讜专 讛讗砖讛 讘讘"拽 (讚祝 诪"讚 注"讘) 诪讚讻转讬讘 讜讻讬 讬讙讜祝 砖讜专 讗讬砖 讻诪讜 砖讻转讘讜 讛转讜住驻讜转 砖诐. 讜诇讜诇讗 驻讬' 专砖"讬 讛讬讛 谞诇驻注"讚 诇讜诪专 讻讬讜谉 讚诇驻讬 诪讗讬 讚诪住拽讬谞谉 讘讘讻讜专讜转 (讚祝 讬"讞 注"讘) 住"诇 诇专讘谞谉 讚讗讬 讗驻砖专 诇爪诪爪诐 讗驻讬诇讜 讘讬讚讬 讗讚诐 讜驻住拽讬谞谉 讻讜讜转讬讬讛讜 讗"讻 讬"诇 讚讙诐 专讬讘"讘 住"诇 讻谉 讜诇讻谉 注"讻 讘讘转 讗讞转 驻讟讜专讬谉 讚讛讗 讗讬 讗驻砖专 诇爪诪爪诐 砖讬讻讜 砖谞讬讛诐 讘讘转 讗讞转 诪诪砖 讗诇讗 讜讚讗讬 讗' 讛讻讛 专讗砖讜谉 讜讛讜讗 讚驻讟讜专 讜讗' 讗讞专讜谉 讜讛讜讗 讛讞讬讬讘 讗讱 讻讬讜谉 讚诇讗 讬讚注讬谞谉 诪讬 讛讻讛 讗讞专讜谉 砖谞讬讛诐 驻讟讜专讬诐 讚住驻拽 谞驻砖讜转 诇讛拽诇:



讘讚"讛 砖讛讜讗 驻讟讜专. 诪讚诇讗 讗讬驻诇讙讜 讘讛: 讗"诇 讚讬诇诪讗 讗转讬 诇讗砖诪讜注讬谞谉 讚讗驻讬诇讜 讘讙讜住住 讘讬讚讬 讗讚诐 驻讟专讬 专讘谞谉 讜拽讜诇讗 讛讬讗 讝讜 砖诇讗 诪拽讬讬诪讬诐 讜讘注专转 讛专注 诪拽专讘讱 诪讻"诪 讬讜转专 讬讛讬讛 讞讬讚讜砖 讘讟专讬驻讛 讚讗驻讬诇讜 讘讜 诪讞讬讬讘 专讬讘"讘 讚拽讜诇讗 讙讚讜诇讛 讛讬讗 砖讛讜专讙讬诐 谞驻砖 讗讻谉 拽"拽 讚诇驻"讝 诪谞"诇 诇专讘讗 讚讘讙讜住住 讘讬讚讬 砖诪讬诐 讛讻诇 诪讜讚讬诐 砖讛讜讗 讞讬讬讘 讚诇诪讗 专讘谞谉 讙"讻 驻讟专讬 讜讛讗 讚诇讗 讗驻诇讬讙讜 讘讛 诪砖讜诐 讚讗转讬 诇讗砖诪讜注讬谞谉 讚讗驻讬诇讜 讘讙讜住住 讘讬讚讬 讗讚诐 诪讞讬讬讘 专讬讘"讘 讜讬"诇 讚住"诇 诇专讘讗 讚讗讬谉 住讘专讗 讻诇诇 诇驻讟讜专 讘讙讜住住 讘讬讚讬 砖诪讬诐 讚讛讗 诪讟专讬驻讛 诇讗 砖讬讬讱 诇诪讬诇祝 讚砖讗谞讬 讟专讬驻讛 讚讗转注讘讬讚 讘讬讛 诪注砖讛 讜专拽 讗注讬拽专 讚讘专 讚诪讬驻讟专 讟专讬驻讛 诇讻"注 讜诇讗 诪拽专讬 诪拽爪转 谞驻砖 注讚讬讬谉 诇讝讛 讛讜爪专讱 专砖"讬 诇讛专讗讬讛 诪讚诇讗 讗驻诇讬讙讜 讘讛:



讚"讛 诇驻讬讻讱 谞讞砖. 讚讻诇 讘讛诪讛 讜讞讬讛 讻砖讜专 讛谉: 驻讬' 讜讘讘"拽 (住"驻 砖讜专 砖谞讙讞 讗转 讛驻专讛) 讬诇驻讬谞谉 诇注谞讬谉 讻诇 诪讬诇讬 砖讜专 砖讜专 诪砖讘转 诇讞讬讬讘 讙诐 讗砖讗专 讘讛诪讛 讜讞讬讛 讜注讜祝 注"砖 讜诪讝讛 诪讜讻讞 讚谞讞砖 诪讬谉 讞讬讛 讚讗讬 诪讬谉 砖专抓 讛讗 讙诐 诇注谞讬谉 砖讘转 讜砖讗专 诪讬诇讬 讚拽讞砖讬讘 砖诐 诇讗 讗转专讘讬 砖专抓 讜讻谉 讻转讘讜 讛转讜住驻讜转 讘驻讬' 诇注讬诇 (讚祝 讬"讝 注"讗) 讚诪讬谉 讞讬讛 讛讜讗 讗讻谉 诪诇砖讜谉 专砖"讬 砖讻转讘 讚诇讗讜 讘讻诇诇 砖诪讜谞讛 砖专爪讬诐 讛讜讗 诪砖诪注 讛讗 讘讻诇诇 砖讗专 砖专爪讬诐 讗讬讻讗:



讘转讜住' 讚"讛 诪专 诪讚诪讬 诇讛. 讗爪讟专讬讱 诇讬讛 诇讛谞讬 讟注诪讬: 驻讬' 讚讛讗 诪爪专讻讬谞谉 诇讞诇拽 讘讬谉 讙讜住住 讘讬讚讬 砖诪讬诐 诇讙讜住住 讘讬讚讬 讗讚诐 诇专讘谞谉 讜诪讻讞 拽专讗 讚讻诇 谞驻砖 讬驻讟专讜 转专讜讜讬讬讛讜 诇专讘谞谉 讗讬 诇讗讜 诪讟注诪讗 讚诇讗 讗转注讘讬讚 讘讬讛 诪注砖讛 讜诇专讬讘"讘 诪爪专讬讱 诇讞诇拽 砖诇讗 谞讬诇祝 讙讜住住 讘讬讚讬 砖诪讬诐 诇驻讟讜专 诪讟专讬驻讛 讗祝 讚讗讬讻讗 诪拽爪转 谞驻砖:



讚"讛 讛讛讜专讙 讗转 讛讟专讬驻讛. 讜诪讬讛讜 谞专讗讛 讚讛转诐 讙专住讬谞谉 专讘讛: 讜讗祝 讚诪讬诪专讗 讚专讘讗 讘谞讚讛 (讚祝 讻"讙 注"讘) 诪讜讻讞 讙"讻 讚专讘讗 住讘专 讟专讬驻讛 讞讬讛 讜讻诪砖"讻 专砖"讬 讜转讜住' 砖诐 诪讻"诪 诇讗 诪爪专讻讬谞谉 诇诪讬诪专 讚讙诐 砖诐 讙专住讬谞谉 专讘讛 讚讻讘专 讻转讘 讛专"谉 讘讞讬讚讜砖讬讜 讘砖诐 讛专诪讘"谉 砖诐 讚讗讬谉 专讗讬讛 诪砖诐 讚住讘专 专讘讗 讚讟专讬驻讛 讞讬讛 讜讝讛 诪讻讞 讛拽讜砖讬讗 讚诪拽砖讛 砖诐 讚讗讬 住讘专 专讘讗 讚讘转专讗 讛讜讗 讟专讬驻讛 讞讬讛 诇诪讛 驻住拽讬谞谉 讘砖"住 讞讜诇讬谉 (讚祝 谞"讞 注"讗) 讛诇讻转讗 讚住讬诪谉 诇讟专讬驻讛 讬"讘 讞讜讚砖 讜诪讻讞 拽讜砖讬讗 讝讜 讙讜驻讗 讙"讻 专讗讬' 诇讚注转 讛转讜住' 讚讻讗谉 讚讘转诪讜专讛 专讘讛 讙专住讬谞谉. 讜拽讜砖讬讗 讝讜 谞诇驻注"讚 砖讛讬讗 讙"讻 拽讜砖讬转 讛转讜住' 讘转诪讜专讛 (讚祝 讬"讗 注"讘) 讘讚"讛 专"讞 砖讻转讘讜 讜诪讬讛讜 爪"注 讻讜' 讚讘驻' 讛讞讜诇抓 讗诪专 专讘讗 讙讘讬 住驻拽 讟专驻讛 讻讜' 注"砖. 讜讘讗诪转 诪讬诪专讗 讝讜 砖讛讜讝讻专 讘砖诐 专讘讗 诇讗 谞诪爪讗转 讘砖讜诐 诪拽讜诐 讻诪讜 砖讛注讬专 讻讘专 讘注诇 讘讛"讝 砖诐 讗诇讗 谞"诇 砖讞住专讜谉 讬砖 讘讚讘专讬讛诐 砖诐 砖诪讛 砖讻转讘讜 诪住驻拽 讟专驻讛 讛讜讗 讻拽讜砖讬转 讛专"谉 讜诪讛 砖讻转讘讜 讚讘驻' 讛讞讜诇抓 讗诪专 专讘讗 讻讜讜谞转诐 诇讛讘讬讗 专讗讬讛 讚注"讻 讚砖讬讟讛 讝讜 讚转诪讜专讛 注讬拽专 讚专讘讗 住讘专 讟专驻讛 讞讬讛 讚讛讗 专' 讬讜讞谞谉 住讘专 讟专驻讛 讞讬讛 讘谞讚讛 (讚祝 讻"讚 注"讗) 讜专"诇 住讘专 讟专驻讛 讗讬谞讛 讞讬讛 讘讞讜诇讬谉 (讚祝 诪"讘 注"讘) 讜专讘讗 讗诪专 讘驻' 讛讞讜诇抓 (讚祝 诇"讜 注"讘) 讚讛诇讻转讗 讻讜讜转讬讛 讚专"诇 诇讙讘讬 专"讬 讘讛谞讬 转诇转 讚讜拽讗 讚拽讞砖讬讘 砖诐 讗"讻 注"讻 住讘专 讚讟专驻讛 讞讬讛 讚讗讬 住讘专 讗讬谞讛 讞讬讛 注讜讚 讗讬讻讗 讗讞专讬转讬 讚讛诇讻讛 讻专"诇 讜诇讻谉 拽砖讛 诇讛诐 诇诪讛 驻住拽讬谞谉 讛诇讻转讗 讚住讬诪谉 诇讟专驻讛 讬"讘 讞讜讚砖 讻谉 谞诇驻注"讚 讘专讜专 讚注转诐 讝"诇:



讚"讛 砖讜专 讟专讬驻讛. 讚讛转诐 讛讟注诐 砖讜讛 诇砖谞讬讛诐: 拽"诇 讚讘讘"拽 (讚祝 诪"讛 注"讗) 驻诇讬讙讬 专' 讬注拽讘 讜专讘谞谉 讘讙讜诪专讬谉 讚讬谞讜 砖诇 砖讜专 讘驻谞讬讜 讚专讘谞谉 住讘专讬 讚讗讬谉 讙讜诪专讬谉 讗诇讗 讘驻谞讬讜 诪讻诪讬转转 讛讘注诇讬诐 讻讱 诪讬转转 讛砖讜专 讜专"讬 住讘专 讚诇讙讘讬 讙讜诪专讬谉 讘驻谞讬讜 诇讗 讗诪专讬谞谉 讚讗讚诐 诪"讟 讚讘专 讟注谞讛 讛讜讗 砖讜专 诇讗讜 讘专 讟注谞转讗 讛讜讗 注"砖 诪讻诇诇 讚诇专讘谞谉 讗祝 砖诇讗 砖讬讬讱 讛讟注诐 诪"诪 讗诪专讬谞谉 讻诪讬转转 讛讘注诇讬诐 讻讱 诪讬转转 讛砖讜专 讜讗"讻 诪讗讬 诪转专爪讬诐 讛转讜住' 讗讻谉 拽讜砖讬转诐 讘诇讗"讛 讬砖 诇转专抓 讚讛讗 专讘讗 讙讜驻讗 诪讞诇拽 讘讬谉 砖讜专 讟专驻讛 诇砖讜专 讗讚诐 讟专讬驻讛 讜讛讬讬谞讜 注"讻 诪砖讜诐 讚住讘专 讚讞讚 讻诪讬转转 讛讘注诇讬诐 讗诪专讬谞谉 讚讛讬讬谞讜 讘砖讜专 讗讚诐 讟专驻讛 讗讬 讛讘注诇讬诐 注砖讜 诪注砖讛 讻讝讛 砖讛专讙讜 讗转 专注讛讜 讻诪讜 讛砖讜专 驻讟讬专讬 讛砖讜专 谞诪讬 驻讟讜专 讗讘诇 讘砖讜专 讟专驻讛 讚讛讜爪专讻谞讜 诇讜诪专 转专讬 讻诪讬转转 讛讘注诇讬诐 讚讛讬讬谞讜 讗讬 讛讘注诇讬诐 讛讬讜 讟专驻讛 讻诪讜 讛砖讜专 讬注砖讜 诪注砖讛 讻诪讜 讛砖讜专 讝讛 诇讗 讗诪专讬谞谉 讜诇讻谉 诇注谞讬谉 讘诇讗 谞转讻讜讬谉 讚讛讜讬 讙"讻 专拽 讞讚 讻诪讬转转 讛讘注诇讬诐 讚讛讬讬谞讜 讗讬 讛讘注诇讬诐 讻讛"讙 讛专讙讜 讘诇讗 诪转讻讜讬谉 诪驻讟专讬 讜讘讝讛 讙诐 诇专讘讗 讗诪专讬谞谉 讻诪讬转转 讛讘注诇讬诐 讻讱 诪讬转转 讛砖讜专 讻诪讜 讘砖讜专 讗讚诐 讟专驻讛:

